مالیكی گره‌و له‌سه‌ر یه‌كێتی‌و گۆڕان ده‌كات بۆ گه‌یشتنه‌وه به‌ده‌سه‌ڵات | نیقاش\nنوری مالیكی گره‌و له‌سه‌ر رێككه‌وتنی نێوان یه‌كێتی نیشتیمانی‌و بزوتنه‌وه‌ی گۆڕان ده‌كات بۆ ئه‌وه‌ی جارێكی تر پێگه‌ی خۆی له‌ئاینده‌ی سیاسی عێراقدا قایم بكات.\n21.07.2016 | سلێمانی\nمالیكی له‌كاتی گه‌یشتنی بۆ سلێمانی ( :وێنه عدنان كمال )\nسه‌ردانه‌كه‌ی ئه‌م هه‌فته‌یه‌ی نوری مالیكی سه‌رۆكی حیزبی ده‌عوه بۆ سلێمانی كه وا راگه‌یه‌ندرا بۆ ده‌ستخۆشییه له‌رێكه‌وتنی یه‌كێتی نیشتیمانی‌و بزوتنه‌وه‌ی گۆڕان، دوو ركه‌به‌ره‌كه‌ی پارتی، ئه‌گه‌ر هه‌یه قه‌یرانی ناوخۆیی هه‌رێمی كوردستان به‌ره‌و ئاڕاسته‌یه‌كی تر ببات به‌تایبه‌ت كه پارته‌كه‌ی مه‌سعود بارزانی ئه‌زمونی هه‌شت ساڵ ململانێی له‌گه‌ڵ سه‌رۆك وه‌زیرانی پێشوودا هه‌یه.\nمالیكی چاوی له‌په‌رله‌مانتارانی ئه‌و دوو حیزبه كوردیه‌ی هه‌رێمه (یه‌كێتی 21 كورسی‌و گۆڕان 9 كورسی) تا له‌په‌رله‌مانی عێراقدا پاڵپشتی بیرۆكه‌كه‌ی بكه‌ن بۆ پێكهێنانی حكومه‌تی زۆرینه كه یه‌كێكه له‌رێگاكانی گه‌ڕانه‌وه‌ی بۆ باڵاترین ده‌سه‌ڵات له‌عێراقدا كه سه‌رۆك وه‌زیرانه.\n"بۆ پیرۆزبایی له‌رێكه‌وتنی نێوان یه‌كێتی‌و گۆڕان سه‌ردانی سلێمانیم كردووه" به‌م ڕسته‌یه نوری مالیكی سكرتێری گشتی حزبی ده‌عوه‌و سه‌رۆكی گه‌وره‌ترین فراكسیۆنی شیعه‌ی په‌رله‌مانی عێراق "ده‌وڵه‌تی یاسا" ده‌ستی به‌كۆنگره‌یه‌كی رۆژنامه‌وانی كرد كه دووشه‌ممه 18ی ته‌موز له‌دوای كۆتایی هاتنی كۆبونه‌وه‌ی له‌گه‌ڵ مه‌كته‌بی سیاسی یه‌كێتی نیشتیمانی كوردستاندا له‌سلێمانی ئه‌نجامیدا.\nمالیكی له‌سه‌ردانێكی ماراسۆنیدا بۆ ئه‌و شاره‌ی تیایدا یه‌كێتی‌و بزوتنه‌وه‌ی گۆڕان خاوه‌نی زۆرترین جه‌ماوه‌ركه‌ین، سه‌ره‌تای جموجۆڵێكی سیاسی نوێی ده‌ستپێكرد كه ئه‌گه‌ر هه‌یه گۆڕانكاریی له‌هاوكێشه سیاسیه‌كانی هه‌رێمی كوردستان‌و عێراقیشدا بكات.\nمالیكی وتی "كێشه‌كانی هه‌رێمی كوردستان كاریگه‌ریی له‌سه‌ر عێراق ده‌بێت‌و قه‌یرانه‌كانی عێراقیش به‌هه‌مان شێوه كاریگه‌ری له‌سه‌ر دۆخی هه‌رێم ده‌بێت".\nئه‌وه یه‌كه‌مجار بوو سه‌ركرده‌یه‌كی باڵای عێراقی به‌و شێوه‌یه بۆ پیرۆزبایی له‌رێكه‌وتنی نێوان یه‌كێتی‌و گۆڕان بۆ سلێمانی بیكات كه له مانگی ئایاری رابردوودا ئیمزایان كرد.\nمالیكی له‌لایه‌ن وه‌فدێكی هاوبه‌شی یه‌كێتی گۆڕانه‌وه له‌مه‌كۆی سه‌ره‌كی بزوتنه‌وه‌ی گۆڕانه‌وه له‌سلێمانی پێشوازی لێكراو كۆبوونه‌وه.\nله‌پاش كۆبوونه‌وه‌كه شۆرش حاجی ووته‌بێژی بزوتنه‌وه‌كه له‌كۆنگره‌یه‌كی رۆژنامه‌وانیدا وتی "مالیكی رێكه‌وتنه‌كه‌مانی له‌گه‌ڵ یه‌كێتی پێ خۆش بووه‌و هیوای به‌رده‌وامی‌و سه‌ركه‌وتنی بۆ خواستووه".\nئه‌و هه‌نگاوه له‌كاتێكدایه كه هه‌رێمی كوردستان به‌هۆی قه‌یرانی پۆستی سه‌رۆكی هه‌رێم‌و له‌كاركه‌وتنی په‌رله‌مانه‌وه بۆشاییه‌كی گه‌وره كه‌وتۆته نێوان لایه‌نه سیاسییه‌كانیه‌وه كه پارتی دیموكراتی كوردستان له‌به‌ره‌یه‌كدایه‌و لایه‌نه‌كانی تریش به‌سه‌رۆكایه‌تی یه‌كێتی‌و گۆڕان له‌به‌ره‌كه‌ی تریداk.\nئه‌وه‌ی ئه‌وه‌نده‌ی تر ئاگری ناكۆكیه‌كانی جۆشدا، رێكه‌وتنی نێوان یه‌كێتی‌و گۆڕان بوو كه به‌لای پارتیه‌وه به‌رێكه‌وتنێكی "نه‌خوازرا"و له‌قه‌ڵه‌مدرا.\nسه‌ردانه‌كه‌ی مالیكیش بۆ پیرۆزبایی له‌و رێكه‌وتنه ئه‌گه‌ر هه‌یه ئه‌وه‌نده‌ی تر گرێی ناكۆكیه‌كان له‌هه‌رێم ئاڵۆزتر بكان به‌تایبه‌ت كه ناوبراو كاتێك له‌نێوان 2005 بۆ 2014 سه‌رۆك وه‌زیرانی عێراق بوو له‌ململانێیه‌كی توندابوو له‌گه‌ڵ حكومه‌تی هه‌رێمی كوردستان كه پارتی زۆربه‌ی جومگه‌كانی گرتووه.\nهه‌رچه‌نده مه‌حمود محه‌مه‌د ووته‌بێژی ره‌سمی پارتی دیموكراتی كوردستان سه‌ردانه‌كه‌ی مالیكی به"ئاسایی" ده‌بینێت وه‌ك په‌یوه‌ندی نێوان حزبه عێراقییه‌كان، به‌ڵام پێی وایه كه نابێت ئه‌و سه‌ردان‌و نزیكبونه‌وه‌یه له‌دژی لایه‌نێك یان چه‌ند لایه‌نێكی تر به‌كار بهێنرێت‌و ده‌شڵێت "ره‌نگه ئه‌و سه‌ردانه به‌شێك له‌هه‌وڵه‌كانی مالیكی بێت بۆ گه‌ڕانه‌وه بۆ ده‌سه‌ڵات‌و پێشتریش ئه‌و ویسته‌ی نه‌شاردۆته‌وه".\nمه‌حمود محه‌مه‌د به"نیقاش"ی وت "مالیكی له‌ماوه‌ی ده‌سه‌ڵاتیدا چه‌ندین كێشه‌ی له‌گه‌ڵ هه‌رێمی كوردستان دروستكردووه چاره‌سه‌ریشی نه‌كردووه".\nئه‌و ئاماژه‌یه‌ی پارتی بۆ سروشتی سه‌ردانه‌كه‌و هۆشداریدان له‌ئه‌گه‌ری به‌كارهێنانی له‌دژی لایه‌نه‌كانی تر له‌كاتێكدایه مالیكی قورسایی سه‌ردانه‌كه‌ی بۆ سلێمانی بوو، پێگه‌ی ئه‌و دوو هێزه سه‌ره‌كیه‌یه (یه‌كێتی‌و گۆڕان) كه له‌شیعه‌كانی عێراقه‌وه نزیكترن، بێ ئه‌وه‌ی سه‌ردانی هه‌ولێر بكات كه پێگه‌ی سه‌ره‌كی ئیداره‌و زۆرینه‌ی جه‌ماوه‌ری پارتیه‌و له‌هێزه سونه‌كانه‌وه نزیكتره.\nكاوه محه‌مه‌د سه‌رۆكی فراكسیۆنی گۆڕان له‌په‌رله‌مانی عێراق پێی وایه ئه‌و نزیكبوونه‌وه‌یه‌یان له‌گه‌ڵ مالیكی "گرنگ"بووه، به‌ڵام له‌هه‌مات كاتدا ره‌تیكرده‌وه كه وه‌ك كارتی گوشار بێت بۆ سه‌ر پارتی.\nكاوه محه‌مه‌د به"نیقاش"ی وت "تێبینی پارتی له‌سه‌ر سه‌ردانه‌كه په‌یوه‌ندی به‌وه‌وه هه‌یه كه ئه‌و پارته كه‌وتۆته دۆخێكی سایكۆلۆژی خراپه‌وه به‌تایبه‌ت له‌پاش رێكه‌وتنی نێوان گۆڕان‌و یه‌كێتی".\nله‌پاش سه‌ردانه‌كه هه‌ر زوو لێكدانه‌وه‌كان به‌ئاڕاسته‌ی نزیكبوونه‌وه‌ی ئه‌و دوو به‌ره‌یه بوون له‌سه‌ر ئاستی عێراق‌و هه‌رێمی كوردستان به‌ڕه‌چاوكردنی ئه‌گه‌ری گۆڕانكاریی له‌هاوكێشه سیاسییه‌كانی هه‌ولێرو به‌غدا.\nمالیكی كه له‌ساڵی 2014دا پۆستی سه‌رۆك وه‌زیرانی له‌ده‌ستدا بۆ حه‌یده‌ر عه‌بادی هاوحیزبی، ئێستا كه‌وتۆته ململانێیه‌كی تونده‌وه له‌گه‌ڵ سه‌رۆك وه‌زیران كه ره‌نگه سه‌ردانه‌كه‌ی بۆ سلێمانی‌و كۆبوونه‌وه‌ی له‌گه‌ڵ یه‌كێتی‌و گۆڕان بۆ گۆڕینی پارسه‌نگی هێز بێت له‌ژێر چه‌تری په‌رله‌مانی عێراقدا به‌تایبه‌ت كه ناوبراو چه‌ندینجار داوای پێكهێنانی حكومه‌تێكی نوێیی زۆرینه‌ی كردووه له‌بری حكومه‌تی ئێستا.\nعه‌بدوڵا ناهیلی سه‌ركرده له‌حیزبی ده‌عوه جه‌خت له‌وه ده‌كاته‌وه كه له‌رۆژانی داهاتوودا كاریگه‌یی ئه‌و سه‌ردانه‌و نزیكبوونه‌وه‌ی هه‌ردوولا له‌سه‌ر ئاستی سیاسی ره‌نگدانه‌وه‌ی ده‌بێت.\nناهیلی به"نیقاش"ی وت "بۆ جێبه‌جێكردنی بیرۆكه‌ی پێكهێنانی حكومه‌تی زۆرینه كه ئێمه داوای ده‌كه‌ین پشت به‌یه‌كێتی‌و گۆڕان ده‌به‌ستین له‌په‌رله‌مانی عێراق‌و له‌هه‌مان كاتیشدا له‌سه‌ر ئاستی هه‌رێم كاریگه‌ریی ده‌بێت له‌سه‌ر گوشار خستنه سه‌ر پارتی بۆ ده‌ستبه‌رداربوون له‌و تاكڕه‌وییه‌ی پیاده‌ی ده‌كات ئه‌و گوشاره‌ش به‌ئاڕاسته‌ی چاره‌سه‌ری كێشه‌كانی ناوخۆی هه‌رێم".\nپه‌یوه‌ه‌ندی ئاڵۆزی نێوان هه‌رێمی كوردستان‌و حكومه‌تی ناوه‌ندی له‌ساڵی 2014ه‌وه به‌شێكی تر بووه له‌ئه‌جنێدای سه‌ردانه‌كه‌ی مالیكی بۆ سلێمانی وه‌ك ئه‌وه‌ی رێخۆش بكات بۆ چاره‌سه‌ركردنی قه‌یرانه‌كانی نێوانیان به‌ر له‌وه‌رگرتنه‌وه‌ی ده‌سه‌ڵات بۆ جاری سێهه‌م كه تائێستاش له‌روه‌ی كردارییه‌وه ئه‌گه‌رێكی كراوه‌یه.\nره‌فعه‌ت عه‌بدوڵا ئه‌ندامی مه‌كته‌بی سیاسی یه‌كێتی كه به‌شداری كۆبوونه‌وه‌ی حیزبه‌كه‌ی بووه له‌گه‌ڵ مالیكی به"نیقاش"ی وت "مالیكی پێی وتین رێكه‌وتنكه‌تان زۆر باشه له‌گه‌ڵ گۆڕان‌و هیواداریشم له‌گه‌ڵماندا كاربكه‌ن بۆ باشكردنی په‌یوه‌ندی نێوان هه‌رێم‌و حكومه‌تی ناوه‌ندی، چونكه كێشه‌كانی هه‌ردولا كاریگه‌ریان له‌سه‌ر یه‌كتر ده‌بێت".\nله‌پاش ده‌ركه‌وتنی داعش له‌عێراق، هاوكات له‌گه‌ڵ كێشه ئه‌منیه‌كاندا قه‌یرانه سیاسیه‌كانی ناوخۆی هه‌ریه‌ك له‌عێراق‌و هه‌رێمی كوردستان ئاڵۆزتربوون‌و گه‌ڕان به‌دوای هاوپه‌یمانێتی نوێ له‌م دۆخه‌ی ئێستادا به‌ئاڕاسته‌ی گۆڕانكاری سیاسی یه‌كێكه له‌سیناریۆكانی پشت سه‌ردانه‌كه‌ی مالیكی بۆ سلێمانی.\nد.ئه‌حمه‌د شه‌ریفی پسپۆری ستراتیژیی عێراقی‌و مامۆستای زانكۆی به‌غدا به"نیقاش"ی وت "گۆڕان‌و یه‌كێتی‌و حزبی ده‌عوه له‌ئێستادا پێویستیان به‌یه‌كترییه، مالیكی ده‌یه‌وێت پاڵپشتی په‌رله‌مانی به‌ده‌ست بهێنێت بۆ گۆڕانكاری له‌به‌غداو دوو لایه‌نه كوردیه‌كه‌ش پێویستیان پێده‌بێت بۆ گوشارخستنه سه‌ر پارتی، ئه‌و سه‌ردانه گوشاریی ته‌واوكه‌ریی هه‌ردولا ده‌هێنێته كایه‌وه".\nشه‌ریفی پێشبینی ده‌كات كه له‌ئاینده‌یه‌كی نزیكیدا كاریگه‌ریه‌كانی ئه‌و سه‌ردانه له‌سه‌ر ئاستی عێراق‌و هه‌رێم ده‌ربكه‌وێت به‌و پێیه‌ی به وته‌ی ناوبراو نزیكبوونه‌وه‌ی ئه‌و دوو به‌ره‌یه گۆڕانكاریی له‌هاوكێشه‌ی هێزدا دروست ده‌كات".\nهاوپه‌یمانی نیشتیمانی له‌سه‌ر سه‌رۆكه‌كه‌یان ناسازێن


حه‌سه‌ن ڕۆحانی و ئه‌نگێلا مێرکڵ پێوه‌ندییێکی ته‌له‌فۆنیان ئه‌نجام دا\n16:00 PM IRAQ\nسه‌باره‌ت به ئاینده‌ی ڕێککه‌وتننامه‌ی ئه‌تۆمی؛\nبه‌شی ئێران/ کوردی- سه‌رۆک کۆماری ئێران و ڕاوێژکاری ئه‌ڵمانیا پێوه‌ندییێکی ده‌نگییان ئه‌نجام دا و له‌وباره‌وه نووسینگه‌ی سه‌رۆک کۆماری ئێران ڕاگه‌یێندراوێک بڵاو ده‌کاته‌وه و تێیدا هاتوووه که سه‌رۆک کۆماری ئێران له په‌یوه‌ندییێکی ده‌نگیدا نائومێدیی خۆی سه‌باره‌ت به پێشنیاره‌کانی یه‌کێتیی ئه‌ورووپا بۆ مامه‌ڵه‌کردن له‌گه‌ڵ ئێران به ڕاوێژکاری ئه‌ڵمانیا ڕاگه‌یاندوووه.\nبه‌پێی هه‌واڵی کوردپرێس، له ڕاگه‌یێنراوی سه‌رۆکایه‌تیی کۆماری ئێراندا ھاتوووه: حه‌سه‌ن ڕۆحانی سه‌رۆک کۆمار و ئه‌نگێلا مێرکڵ ڕاوێژکاری ئه‌ڵمانیا سه‌باره‌ت به ئاینده‌ی ڕێککه‌وتننامه ئه‌تۆمییه‌که و چۆنێتیی مامه‌ڵه کردنی وڵاتانی ئه‌ورووپا له‌گه‌ڵ سزاکانی سه‌ر ئێران په‌یوه‌ندییێکی ده‌نگییان ئه‌نجام داوه.\nوه‌ک له ڕاگه‌یه‌نراوه‌که‌دا ھاتوووه: ڕۆحانی به ئه‌نگێلا مێركڵی ڕاگه‌یاندوووه که پاكێجی پێشنیاری وڵاتانی ئه‌ورووپا بۆ ئێران "جێگه‌ی نائومێدییه" و ئاماژه‌ی به‌وه‌ش کردوووه ئه‌و پاكێجه پێشنیاره‌ی پێشكه‌ش به ئێران كراوه نه‌خشه‌ڕێگایێكی به مه‌به‌ستی هه‌ڵوێستێكی جێبه‌جێکاری و هاریكاری ده‌ستنیشان نه‌كردوووه.\nڕۆحانی ئه‌وه‌شی ڕاگه‌یاندوووه: ئه‌گه‌ر بێتوو له كۆبوونه‌وه‌ی وه‌زیرانی ده‌ره‌وه‌دا له ڤییه‌ننا، وڵاتانی ئه‌ورووپا ڕازی ببن به هاریكاری كردنیان و ئه‌نجامدانی چالاكیی هاوبه‌ش ئه‌وا ئێمه به‌رده‌وام ده‌بین له‌سه‌ر هاریكارییه‌كانمان له‌گه‌ڵ ئه‌ورووپادا و به پێچه‌وانه‌شه‌وه وڵاتانی ئه‌ورووپای به‌شداربوو له ڕێککه‌وتنه ئه‌تۆمییه‌که ماوه‌یێکی دیاری‌كراویان له به‌رده‌مدایه بۆ ئه‌وه‌ی هه‌ڵوێستی خۆیان سه‌باره‌ت به چۆنێتیی به‌رده‌وامیدان به ڕێككه‌وتنه‌كه به ڕوونی رابگه‌یێنن.\nله به‌رامبه‌ریشدا ئه‌نگێلا مێركڵ ئاماژه‌ی به‌وه كردوووه ئه‌و پاكێجه پێشنیاره‌ی كه پێشكه‌شی ئێران كراوه بابه‌ته گشتییه‌كان و بنه‌ما سه‌ره‌كییه‌كان له‌خۆ ده‌گرێت و له‌پێناو تاوتوێ كردنی ورده‌كارییه‌كانیشدا پێویسته كۆبوونه‌وه‌كان به‌رده‌وام بن.\nمێركڵ جه‌ختی له‌وه‌ش كردۆته‌وه كه ئه‌ورووپا لایه‌نگریی درێژه‌پێدان به ڕێككه‌وتنه‌كه‌یه و ڕای‌گه‌یاندوووه: دڵنیاین كه ده‌مانه‌وێت له ڕێككه‌وتنه‌كه‌دا بمێنینه‌وه و پێمانوایه پێویسته له كه‌شێكی هێمندا درێژه به كۆبوونه‌وه‌كان بده‌ین.\nله‌و پرسه‌شدا ئه‌مریکا ھه‌ڵوێستی توندی خۆی ڕاگه‌یاندوووه به‌وه‌ی ھه‌ر کۆمپانیا و وڵاتێک مامه‌ڵه له‌گه‌ڵ ئێران بکات ئه‌وا له لایه‌ن ئه‌مریکاوه سزا ده‌درێت له‌وه‌شدا وڵاتانی ئه‌ورووپا ناتوانن ھه‌ڵوێستی یه‌کلاکه‌ره‌وه‌یان ھه‌بێت.


ڕێدناب "پۆچیتینۆ دەتوانێت ببێتە سەدام حوسین"\n11/21/2019 11:19:00 AM 9755 جار خوێندراوەتەوە\nدوای ئەوەی بەرپرسانی یانەی تۆتنهام لە ماوەی كەمتر لە 12 كاتژمێر پۆچیتینۆیان لە پۆستەكەیان دورخستەوەو خۆزێ مۆرینیۆیان خستە جێگەی، هاری رێدنابی ڕاهێنه‌ری پێشوی ئەو یانەیە لەسەر ئەو رەفتارە هاتە دەنگ و ئاماژەی بەوەكردوە كە دورخستنەوەی پۆچیتینۆ زۆرێك له ڕاهێنه‌ره‌كانی له خه‌و هه‌ڵساند.\nڕێدناب لە بارەی دورخستنەوەی ئەو راهێنەرە وتی"كاتێك دەبینیت راهێنەرێكی وەك پۆچیتینۆ دوردەخرێتەوە، ئەمە زۆرێك له راهێنه‌رانی له خه‌وێكی قوڵ خەبەركردەوە و هەرچەندە بە توانا بن، بەڵام لە پێگەكەی خۆیان ده‌ترسن"\nهاری ئاماژەی بەوەشكرد " كە لە ئێستادا یانەی ئارسناڵ بە دۆخێكی خراپدا تێدەپەرێت، بۆچی پۆچه‌تینۆ نه‌چێته ئەو یانەیە؟ پێتانوایه هانده‌رانی ئارسناڵ پۆچه‌تینۆیان خۆشنه‌وێت؟ ئه‌گه‌ر بچیته ئارسناڵ و ئه‌نجامەكانی هێندە كاریگەر دەبن، هانده‌ران لە نێو یاریگە ناوی ده‌هێنن و گۆرانی بۆ ده‌ڵێن، هه‌تا ئه‌گه‌ر سه‌دام حوسێن بێت و له سه‌ر كورسی ڕاهێنه‌رایه‌تی یانه‌كه دانیشی و ئه‌نجام به‌ده‌ست بهێنێت گۆرانیت بۆ ده‌ڵێن و خۆشیان ده‌وێت".\nهاری رێدناب هێرشێكی توندی كرده سه‌ر یاریزانه‌كانی تۆتنهام و به‌رپرسیاریه‌تی ده‌ركردنی پۆچیتینۆی خسته ئەستۆی ئه‌وان و گوتی شه‌رمه‌زارییه پۆچیتینۆ به‌و شێوه‌یه ده‌ربكرێت، یاریزانه‌كان وه‌ك پێویست كاریان بۆ نه‌ده‌كرد.\n#تۆتنهام #دورخستنەوەی راهێنەر


دادگاییكردنی چوار چالاكوانی بادینان دوادەخرێتكەسوكاری دەستگیركراون: پرۆسەیەكی سیاسییە و دەیانەوێـت ئازاری ئێمە بدەن\nدادگاییكردنی چوار چالاكوانی بادینان دوادەخرێت\nكەسوكاری دەستگیركراون: پرۆسەیەكی سیاسییە و دەیانەوێـت ئازاری ئێمە بدەن\nهەولێر/ 4ی تشرینی یەكەمی 2021/ گردبونەوەی ناڕەزایی لەبەردەم دادگای هەولێر دژی دەستگیركردن و دادگاییكردنی ژمارەیەك رۆژنامەنوس و چالاكوانی بادینان فۆتۆ: فەرمان سادق\nدادگای تاوانەكانی دوی هەولێر، بە پاساوی گۆڕانكاری لەدەستەی سەرۆكایەتییەكەیدا جارێكیتر دانیشتنی دادگایی چوار چالاكوانی بادینانی دواخست.\nئەمڕۆ دوشەممە 4ی تشرینی یەكەمی 2021 دادگایی هەر لە كارگەر عەباس، بەندەوار رەشید، شێروان تەها ئەمین و مەسعود شنگالی چالاكوانانی دەستگیركراوی بادینان بۆ 20ی ئەم مانگە دواخرا، سەرباری ئامادەبونی كەسوكاریان و پارێزەرەكانیان لە دادگا.\nرێباز یوسف، پارێزەری خۆبەخشی چالاكوانەكان لە بەردەم دادگا بە (كەركوك ناو)ی وت گۆڕانكاری لە جێگرانی یەكەم و دوەمی سەرۆكایەتی دادگادا كراوە بۆیە دانیشتنەكە دواخرا.\nلە مانگی ئەیلولیشدا بە هەمان پاساو دادگایی ژمارەیەك چالاكوانانی دیكەی بادینان دواخرابوو.\nبەوتەی رێباز پێشتر دوو دادوەری بە كاتی دانرابون و ئێستا دوو دادوەری دیكە بە جێگیری لەو شوێنەدا دانراون.\n"ئەگەرچی دیوێكی یاساییە، بەڵام دیوەكەی تری گوشارێكی سیاسییە لە دەرەوەی دادگا كە دەكرێتە سەر پڕۆسەی دادگاییكردنی چالاكوان و رۆژنامەنووسانی بادینان" بەوتەی پارێزەری خۆبەخشی دۆسیەی چالاكوانی بادینان.\nهەولێر/ 4ی تشرینی یەكەمی 2021/ كەسوكاری دەستگیركراوانی بادینان و چالاكوانان لەبەردەم دادگا داوای ئازادكردنی دەستگیركراوەكان دەكەن فۆتۆ: فەرمان سادق\nچالاكوانی بادینان بەپێی یاسای ژمارە 21ی ساڵی 2003 روبەڕوی دادگا كراونەتەوە، كە تیایدا هاتووە "هەركەسێ بە دەستی ئەنقەست و بە هەر شێوەیەك دەبێ، ببێ لە كارێكدا تێوەگلێ بە مەبەستی زیاندان لە ئاسایش و سەقامگیری و سەروەریی دامودەزگاكانی هەرێمی كوردستانی عێراق و ببێتە هۆی كەوتنەوەی ئەو زیانە، بە بەندكردنی هەتا هەتا یان بە بەندكردنی كاتی سزادەدرێت".\n"دەمانەوێت دادگا كاری دروستی خۆی بكات نەك بخرێتە چوارچێوەیەكی سیاسییەوە، چونكە هیچ بەڵگەیەك لەسەر ئەوانە نین كە زۆرینەیان مامۆستا و چالاكوانن" تەنگەزەر ئەیوب رەشید، برای بەندەوار، یەكێك لە چالاكوانە دەستگیركراوەكانی بادینان وای وت.\nئەو دەڵێت دواخستنی پرۆسەی دادگاییەكە بۆ "ئازاردان"ی كەسوكاری دەستگیركراوانە كە لە دهۆكەوە دەچنە هەولێر، چونكە بۆ جاری سێیەمە كەسوكاری چالاكوانان ئەو رێگا دورە دەبڕن بەرەو هەولیر و دادگاییەكە دوادەخرێت.\nبەپێی ئامارێكی دەستەی سەربەخۆی مافەكانی مرۆڤ لە هەرێمی كوردستان، لە مانگی ئابی 2020دا تا تشرینی یەكەمی هەمان ساڵ، حکومەتی هەرێم زیاتر لە 300 کەسی بەتۆمەتی "رێکخستنی خۆپیشاندان و ئاژوەگێڕی" دەستگیرکردوە، زۆرینەیان لە پارێزگای دهۆك بون؛ لە ئێستاشدا زیاتر لە 50 كەس هێشتا لە زیندانەكاندا ماون.\nزۆرینەی دەستگیركراوەكان بەماددەی 2ی یاسای ژمارە 21 تۆمەتباركراون.\nله ده‌سته راسته‌وه:شڤان سه‌عید، گۆهدار محه‌مه‌د، هاریوان عیسا، شێروان ئه‌مین شێروانی و ئه‌یاز كه‌ره‌م كە لە شوباتی ئەمساڵ بەپێی یاسای ژمارە 21ی ساڵی 2003 هەریەكێكیان سزای شەش ساڵ زیندانیكردنی بەسەردا سەپێنرا\nرەجبەر عەباس، برای كارگەر عەباس كە یەكێكە لە دەستگیركراوانی بادینان بە (كەركوك ناو)ی وت "پڕۆسەی دادگاییەكە بە تەواوەتی سیاسییە و تا ئێستا ئەوە بۆ ساڵێك دەچێت نەیانتوانیوە هیچ بەڵگەیەك لەسەر كارگەر و ئەوانی تر بدەنە دادگا"، وتیشی "ئەوان مامۆستان و لەكاتی دەستگیركردنیان تەنیا قەڵەمیان بە دەستەوە بووە نەك چەك وەك بۆیان هەڵبەستراوە، بۆیە دواخستنی دادگاییەكەش هەمووی سیاسییە".\nهەر ئەمڕۆ لەبەردەم دادگاكانی هەرێمی كوردستان، لە چەندین ناوچەی جیاواز، لە نێویاندا شاری كەركوك، گردبونەوەی ناڕەزایی دژی دەستگیركردن و دادگاییكردنی چالاكوان و رۆژنامەنوسانی بادینان بەڕێوەچوو.\nمانگی رابردوش ئومێد بەرۆشکی رۆژنامەنوسی فریلانس، بەتۆمەتی ناوزڕاندن و بڵاوکردنەوەی پۆستی فەیسبوک لەسەر پۆلیس و پارێزگاری دھۆک، بە ساڵێك زیندانی حوكمدرا، ئەمەش دووەم سزادانی بوو لە ماوەی سێ مانگی رابردودا لەلایەن دادگاوە.\nبەپێی ئامارەكانی رێكخراوی (CPT) ژمارەی دەستگیركراوانی بادینان زیاتر لە 70 كەسن، بەشێكیان وادەی دادگاییكردنیان نادیارە و زۆرینەشیان لە زیندانی هێزە ئەمنییەكاندا مانیانگرتووە.


Diplomatic Magazine | هەڵبژاردن لەنێوان سووتاندنی دەنگ وبایكۆت كردندا...\nهەڵبژاردن لەنێوان سووتاندنی دەنگ وبایكۆت كردندا...\nیەكێك لەبنەما سەرەتایی وسەرەكیەكانی هەر هەڵبژاردنێك بوونی متمانەیە بەو هێزو لایەنانەی ركابەری دەكەن وئەو دامودەزگایانەی هەڵبژاردنەكە بەڕێوە دەبەن، ئەگەر ئەو متمانەیە لەئارادا نەبێت هەڵبژاردن لەپڕۆسەیەكی دیموكراسی وبەكارهینانی مافیكی مەدەنی، دەبێتە گاڵتەجاری وفریودانی خەڵك، لەبەرئەوەی نەك ئەو گۆڕانكاریانە ناهێنێتە دی، كە خەلك دەیانەوێت لەرێگای دەنگدانەوە بەدەستی بێنن، بەڵكو دۆخە چەقبەستووەكە درێژ دەكاتەوە ودەرفەتێكی تر بۆ گەندەڵكاران وئەو هێز وكەسانە دەڕەخسێنێت، كە بەدەستی ئەم وئەو كاردەكەن ولەپیناو بەرژەوەندیە كەسیەكانی خۆیان دەجەنگن!\nراستە دوای راپەڕین لە هەرێمی كوردستان ودوای رووخانی رژێمی بەعسیش لەئێراق خەلك بەخۆشحالی وگەرم وگوڕیەوە بەرەو سندووقەكانی دەنگدان هەنگاوی نا\nبەلام بەهۆی ئەو دۆخە سیاسی وكۆمەڵایەتی ورۆشنبیریەی لەناوەخۆی ئەو ولاتە وژینگەسیاسیە هەرێمیەكەیدا هەبوو، تا ئێستا هیچ هەڵبژاردنێكی پاك لەو وڵاتەدا نەكراوە\nلەزۆربەی هەڵبژاردنەكاندا دەنگی ناڕازی بەرزربۆتەوە وهێزەكان یەكتریان بەساختەكردن وگۆڕینی دەنگەكان تۆمەتبار كردووە، بەڵام لەكۆتایدا بەرژەوەندیەكانی خۆیان رێكخستووە ولەسەر دابەش كردنی كورسیەكانی پەرلەمان رێككەوتوون! بەمەش ئەو هەلبژاردن ودەنگدانەی خەلكیان لە كرۆكەوە پووچەڵ كردۆتەوە وهیچ بەهایەكیان بۆ نەهێشتۆتەوە، سەدان ملیۆن دۆلاریان لە موڵكی گشتی بەهەدەرداوە وهەڵبژاردنەكە جگە لە پڕۆسەیەكی قێزەونی فریودانی خەلك وشانۆگەریەكی پووچگەرایی زیاتری لێبەرهەم نەهاتووە.\nئەم بێمتمانەییە بۆتە هۆی ئەوەی ، هەڵبژاردن لەدوای هەلبژاردن رێژەی بەشداریكردنی خەڵك كەمتر بێتەوە ولەجیاتی ئەوە بیر لەوە بكریتەوە، كە ئایا چۆن دەنگ بدەن ودەنگ بەچ لایەنێك بدەن بۆئەوەی گۆڕانكاری لە دۆخی وڵات ئەنجام بدەن، لەبەر بێهیوابوون لەهەموو لایەنەكانی سەر گۆڕەپانی سیاسی ئێراق بەگشتی، خەڵك بیر لەوە دەكاتەوە بچێت بۆ دەنگدان ودەنگەكەی خۆی بسووتێنێت، تاوەكو دەنگەكەی ساختە نەكرێت وكەسێكی تر سوودی لیوەرنەگرێت، یاخود لەبنەڕەتدا بایكۆتی هەڵبژاردنەكە بكات ونەچێتە دەنگدانەوە؟!\nئێستا لەهەریمی كوردستان گفتوگۆیەكی چڕ لەسەر ئەو دوو بیرۆكەیە هەیە، لایەن وهێزە سیاسیەكان بەگەرمی هانی خەلك دەدەن بۆئەوەی بەشداری هەڵبژاردنەكان بكەن وئەگەر لەگەڵ هیچ لایەكیشدا نەبوون، دەنگەكانی خۆیان بسووتینن! بەڵام ئاڕاستەیەكی تر داوای بایكۆتكردن دەكات.\nدیارە بایكۆت كردن ودەنگ سووتاندن دوو پڕۆسەی سیاسی جیاوازن وهەریەكەی واتا وكاریگەری خۆی هەیە. وەك ئاماژەی پێكرا، لایەنەكان داوای بەشداریكردن دەكەن، خۆیان وەك خەمخۆر ورۆشنبیر ودڵسۆز نیشان دەدەن بە لێبوردەییەوە داوا پەیام بۆ خەڵك دەنێرن، بەشداری هەڵبژاردنەكان بكەن، دەست بەرداری ئەو مافەی خۆیان نەبن ودەنگ بەكاندیدەكانی ئەوان بدەن، ئەگەر هەر نا دەنگەكانیان بسوتێنن، دیارە ئەمەش شێوازێكە لەفریودانی خەڵك، لەبەرئەوەی تەنیا چوون بۆ دەنگدان، واتای شەرعیەتدانە بە پڕۆسەیەك، كە لەبنەڕەتدا جێگای متمانە نیە، ئەوان دەیانەوێت زۆرترین خەلك بەشداری بكات، لەكۆتایشدا، بەهۆی كەموكوڕیەكان وڕیگا زۆرەكانی ساختەكردن لە هەڵبژاردنی ئەلیكترۆنیدا، بەئاسانی ئەنجامەكانی هەڵبژاردنەكە بگۆڕن!.\nكەواتە دەتواتنین بڵێین دەنگ سووتاندن، بەشداریكردن و شەرعیەتدان بە پڕۆسەیەكی سیاسی، كەلە بنەڕەتدا لەسەر ساختە وساختەكاری بونیاتنراوە ونەك خەلكانی بێلایەن، بگرە حزب وهێزەكان خۆشیان متمانەیان پێی نەماوە!\nهەرچی بایكۆت كردنە واتای رەتكردنەوەی كۆی پڕۆسەكەیە، بەشێوەیەك لەشێوەكان ناڕەزایەتی ومانگرتنێكی مەدەنیانەیە وشەرعیەت سەندنەوەیە لە پرۆسەیەك، كە باوەڕیان پێی نەبووە، ئەگەر رێژەی ئەوانەی ئەو مافە، واتە مافی بایكۆت كردن بەكاردەهێنن بەرێژەیەكی بەرچاو زۆر بێت، ئەوان هەڵبژاردنەكە لەرووی یاسایشەوە بەهای نامێنێت ودەبێت پەنا بۆ دووبارە كردنەوەی ببرێت، بەتایبەتیش ئەگەر لایەنێكی بەهێزو كاریگەری ئۆپۆزسیۆن هەبێت وداوای دووبارە هەڵبژاردنەوە بكات!. كەواتە دەكریت رۆژی دەنگدان، وەك پەرچەكردارێك بۆ دۆخە ئاڵۆزەی هەیە ولەپیناو ئەوەی تاك بەهای خۆی بگەڕێنێتەوە وچیتر رێگا نەدات وەك بوونەوەرێكی بێئاوەز وناكامڵ مامەلەی لەگەلدا بكرێت، دەتوانێت رۆژی دەنگدات بكاتە رۆژێكی بایكۆتكردنی مێژوویی ومانگرتنێكی سەرتاسەری، بەمەش پەیامێكی راشكاوانە دەنێرێت وراستەقینەی ئەو دۆخە رووندەكاتەوە، كەوا كوردستان و ئێراقی پیادا رەتدەبێت!\nلێرەدا پرسیارێك دێتە ئارا، ئایا رێژەی بەشداریكردنی خەڵك لەدەنگدان كاریگەری لەسەر ئەنجامەكانی دەنگدان دەبێت؟ بێگومان نەخێر، لەبەرئەوەی لە بنەڕەتدا هەڵبژاردن بۆ فریودانی خەڵك ونیشاندانی ئەو دیوەی كۆمەڵگایە، كە نیەتی! لەهەڵبژاردنی ساڵی (2018) بەگوێرەی هەندێك سەرچاوە رێژەی بەشداریكردن لەكۆی ئێراق گەیشتە 20-22% لەهەندێك شاردا لە 5-6% تێنەپەڕی، وەك شاری بەسرە بۆ نمونە، كە ئەمە بە هەموو پێوەرێك هیچ بەهایەك بۆ هەڵبژاردنەكە وەك بنەمایەكی دیموكراسی ناهێڵێت، چۆن دەكرێت ئەو رێژەی كەمەی كۆمەڵگا، كە بەسەر رەوت وحیزب وكەسایەتی جیاوازەوە دابەش بووە نوێنەرایەتی 80% كۆمەڵگا بكات، لەكاتێكدا زۆرینەی سادە لە هەڵبژاردندا (50+1)ە! لە هەڵبژاردنی پەرلەمانی كوردستانیش رێژەكە زۆر لەو رێژەیەی ئێراق باشتر نەبوو، وەك باس دەكرێت لەشارێكی وەكو هەولێر سەرەڕای ئەو هەموو ساختە كاریەی كرا، 11% ی خەڵك بەشداری هەڵبژاردنیان كرد! لەو جۆرە هەڵبژاردنانەدا پێشینە زلهێزەكان وهێزە هەرێمیەكان لەگەڵ هێزە گەندەڵەكانی گۆڕەپانەكە پێكهاتوون، بۆ پاراستن وهێشتنەوەی بەرژەوەندیەكانی خۆیان لەسەر حیسابی بەرژەوەندی ومافەكانی خەڵك دەیانپارێزن ودەیانهێڵنەوە\nبۆیە بەشداریكردن لەو جۆرە هەڵبژاردنە جگە لەسووكایەتی كردن بەخود هیچی تر نیە! لەبەرئەوەی تەنیا بەچوونی خەڵك بۆ دەنگدان، بەبێئەوەی رەچاوی دەنگەكان بكرێت ولەسەر ئەو بنەمایە ئەنجامی هەڵبژاردنەكان دیاری بكرێت\nهەوڵدانێكە بۆئەوەی شەرعیەتێكی ساختە بدەنە ئەو هێزانەی، كە لەبنەڕەتدا داردەستی خۆیانن وئەجێنداكانی ئەوان جێبەجێدەكەن! هەرچۆنێك بێت بایكۆت كردن لەرووی دەروونیەوە بەهایەك بۆ تاكەكانی كۆمەلگاكانی دەهێڵێتەوە وهیچ بەهایەكیش ناداتە هەڵبژاردنەكە وپەیامێكە، كە ئەو جۆرە هەڵبژاردنە ناتوانێت هیچ لەدۆخە گەنیو وچەق بەستووەكە بگۆڕێت!.


هێرشێكی سەر فڕۆكەخانەی بەغدا پووچەڵ كرایەوە – سنور میدیا\nهێرشێكی سەر فڕۆكەخانەی بەغدا پووچەڵ كرایەوە\nژمارەی بینین: 77\nچه‌ند سه‌رچاوه‌یه‌كی ئه‌منی عێراقی رایانگه‌یاند، شكستیان به هێرشێكی مووشه‌كیی جۆری گراد بۆ سه‌ر فرۆكه‌خانه‌ی نێوده‌وڵه‌تی به‌غدا هێناوه.\nبه‌گوته‌ی ئه‌و سه‌رچاوه ئه‌منییانه، 10 مووشه‌كی جۆری گراد له گه‌ڕه‌كی جیهادی رۆژئاوای به‌غدا دۆزراونه‌ته‌وه، كه بۆ به‌ئامانجكردنی فرۆكه‌خانه‌ی نێوده‌وڵه‌تی به‌غدا ئاماده كرابوون.\nسه‌ره‌تا شانه‌ی راگه‌یاندنی ئه‌منی رایگه‌یاند، ده‌زگا ئه‌منییه‌كان 8 مووشه‌كیان له ناوچه‌یه‌كی سه‌ربازیی له رۆژئاوای به‌غدا كۆنترۆڵ كردووه، كه بۆ لێدانی فڕۆكه‌خانه‌ی به‌غدا ئاماده كرابوون، به‌ڵام دواتر پشتڕاستی كرده‌وه، ئه‌و مووشه‌كانه‌ی بۆ ئه‌و مه‌به‌سته ئاماده كرابوون، ژماره‌یان 10 مووشه‌ك بووه.\nهه‌ر له‌وباره‌یه‌وه كوردستان24 چه‌ند وێنه‌یه‌كی ده‌ستكه‌وتووه، له دیمه‌نه‌كانیدا وێنه‌ی 10 مووشه‌ك دیاره و سه‌رچاوه‌یه‌كی ئه‌منیش دووپاتی كرده‌وه، ئه‌و مووشه‌كانه به ئاراسته‌ی فرۆكه‌خانه‌ی به‌غدا ئاماده كرابوون.\nله‌كاتێكیشدا ئه‌و سه‌ربازانه‌ی ئه‌مه‌ریكا له فڕۆكه‌خانه‌ی به‌غدا جێگیركراون، كه له‌چوارچێوه‌ی هاوپه‌یمانی نێوده‌وڵه‌تی دژی داعش پشتیوانی و راوێژ به هێرزه عێراقییه‌كان ده‌ده‌ن، چه‌ند سه‌رچاوه‌یه‌كی ئه‌منی به میدیا عێراقییه‌كانیان راگه‌یاندووه، ئه‌و مووشه‌كانه بۆ به‌ئامانجكردنی دامه‌زراوه سه‌ربازییه‌كانی هێزه ئه‌مه‌ریكییه‌كان له فڕۆكه‌خانه‌ی به‌غدا ئاماده كرابوون.\nیه‌كێك له سه‌رچاوه‌كانیش به كوردستان24ی راگه‌یاند، هێزه‌كانی پۆلیسی فیدراڵ له‌سه‌ر بنه‌مای چه‌ند زانیارییه‌كی ورد، توانی شكست به‌و هێرشه بهێنێت.\nتا ئێستا حكومه‌تی عێراق په‌نجه‌ی تۆمه‌تی ئه‌و كاره‌ی بۆ هیچ لایه‌نێك درێژ نه‌كردووه، به‌ڵام وه‌ك میدیا عێراقییه‌كان ئاماژه‌یان پێدا، گومانلێكراوێك ده‌ستگیركراوه، له‌كاتێكدا ئه‌مه‌ریكییه‌كان گرووپه‌كانی سه‌ر به ئێران به هێرشه به‌رده‌وامه‌كانی سه‌ر به‌رژه‌وه‌ندییه‌كانیان له عێراق تۆمه‌تبار ده‌كه‌ن.\nپێشتریش چه‌ندین جار هه‌ندێك له گرووپه چه‌كداره‌كان به‌رپرسیارێتی خۆیان له ئه‌نجامدانی هێرشی هاوشێوه نیشانداوه، كه به گوته‌ی به‌رپرسانی عێراقی و ئه‌مه‌ریكی، ئه‌و گرووپانه فه‌رمان له تاران وه‌رده‌گرن.\nئه‌مه له‌كاتێكدایه، پێشتریش چه‌ندین جار فڕۆكه‌خانه‌ی نێوده‌وڵه‌تی به‌غدا و ناوچه‌ی سه‌وزی ئه‌و شاره و چه‌ندین شوێنی دیكه له سه‌رانسه‌ری عێراق، كه به بنكه‌ی مانه‌وه‌ی هێزه‌كانی ئه‌مه‌ریكا ناسراون، به مووشه‌ك كراونه‌ته ئامانج.


سه‌رۆكی هه‌رێمی كوردستان و وه‌زیری ده‌ره‌وه‌ی سعودیه كۆبوونه‌وه\n22/1/2020 - 15:12\nله چوارچێوه‌ی دیدار و كۆبوونه‌وه‌كانی له كۆڕبه‌ندی ئابووری جیهانی داڤۆس\nنێچیرڤان بارزانى له‌گه‌ڵ وه‌زیرى ده‌ره‌وه‌ى عه‌ره‌بستانى سعوودیه دۆخى عێراق و خۆپیشاندانه‌كانى به‌غدا و پارێزگاكانى دیكه‌ى وڵات و داواكارییه‌كانیان و داهاتووى پرۆسه‌ى سیاسى له عێراق تاوتوێ ده‌كه‌ن و جه‌خت له هه‌وڵى هێوردكردنه‌وه‌ى گرژییه‌كان و ڕێگرى له په‌ره‌نه‌سه‌ندنى ئاڵۆزییه‌كان ده‌كه‌نه‌وه.\nله به‌رده‌وامیى دیدار و كۆبوونه‌وه‌كانیدا له داڤۆس، نیوه‌ڕۆى ئه‌مڕۆ چوارشه‌ممه 22/1/2020 به‌ڕێز نێچیرڤان بارزانى، سه‌رۆكى هه‌رێمى كوردستان له‌گه‌ڵ به‌ڕێز میر فه‌یسه‌ڵ بن فه‌رحان ئال سعوود وه‌زیرى ده‌ره‌وه‌ى شانشینى عه‌ره‌بستانى سعوودیه، كۆبووه‌وه.\nله كۆبوونه‌وه‌كه‌دا په‌یوه‌ندییه‌كانى عه‌ره‌بستانى سعوودیه له‌گه‌ڵ عێراق و هه‌رێمى كوردستان، دۆخى ناوچه‌كه به‌گشتى و مه‌ترسییه‌كانى سه‌رهه‌ڵدانه‌وه‌ى تیرۆر، ڕۆڵى هه‌رێمى كوردستان له شه‌ڕى دژى تیرۆر و گرنگیى هه‌وڵه‌كانى بۆ ئارامكردنه‌وه‌ى گرژییه‌كان له ناوچه‌كه، ڕه‌وشى پێكهاته‌كان له عێراق، دۆخى ئاواره و په‌نابه‌ران له هه‌رێمى كوردستان و یارمه‌تى و هاوكارییه مرۆییه‌كانى خاچى سوورى سعوودى بۆ ئه‌وان خرانه به‌ر باس و بیروڕایان له‌باره‌یه‌وه ئاڵوگۆڕ كرا.\nكه‌شناسی هه‌رێم: به‌فرو باران بارین ده‌ست پێده‌كاته‌وه\nخه‌یار چه‌وری سك له‌نێو ده‌بات و گه‌وره‌بوونی سك ناهێلێت\nئه‌و دوو هاولاتیه‌ى ئێران كه تووشى کۆرۆنا بوون؛ گیانیان لەدەستدا\nگرته‌ی ڤیدیۆیی ساتی هێرشی تیرۆریستانی داعش بۆ سه‌ر گوندی چه‌خماخه‌ی رۆژئاوای كه‌ركووك بڵاوكرایه‌وه\nپۆلیسی هه‌ولێر روونكردنه‌وه ده‌دات\nبه‌وێنه .. له‌رووداوێكی هاتوچۆ زیاتر له 200 ئۆتۆمبێڵ پێكیاندادا\nگه‌شتى هاولاتیانى عێراق بۆ ئێران راگیرا\nلە کوردستان وێنەکە تەواو پێچەوانەیە بە گوێرەی یاسای پەڕلەمان تەنانەت دەستەواژەی کەمینە دروست نیە و دەستەواژەی پێکهاتە بۆ ئاین و نەتەوەکان بەکار دێت\nوەزارەتی تەندروستیی ئامێری پشکنین بۆ خاڵه سنوورییه‌كان دابین ده‌كات\nده‌یان كاسبكار شه‌قامێكی سه‌ره‌كی ناو شاری كه‌ركووك داده‌خه‌ن\nوه‌زاره‌تی پێشمه‌رگه په‌لاماره تیرۆریستیه‌كه‌ی داعش بۆ سه‌ر گوندی چەخماخە ئیدانه ده‌كات


کاربەدەسـتانی تورکیا ناڕەزایی توند بەرامبەر پـڕچەککردنی یەپەگە دەردەبڕن\nکاربەدەسـتانی باڵای تورکیا ئەوپەڕی ناڕەزایی وڵاتەکەیان بەرامبەر بڕیاری بەڕێوەبەرایەتی ئەمەریکا دەربڕی بۆ پـڕچەککردنی هێزەکانی پاراستنی گەل لە سوریا (یەپەگە).\nڕەجەب تەیب ئەردۆغان سەرۆکی تورکیا ئەمڕۆ چوارشەممە داوای لە واشنتن کرد دەسـتبەجێ لە بڕیارەکەی پاشگەزببێتەوە و دەڵێت دەبێت ئەمەریکا پشـتیوانی لە هاوپەیمانانی بکات نەک لە گروپی تێرۆرستی.\nبن عەلی یڵدرم سەرۆک وەزیری تورکیا ئەویش گوتی نابێت ڕێکخراوێـکی تێرۆرستی بەکاربهێنرێت بۆ لەناوبردنی ڕێکخراوێـکی تێرۆرستی دیکە، ئەگەر نا ئەو ڕێکخراوە تێرۆرستیـیە دەبێتە بەڵا و زیان بەوانە دەگەیەنێت کە پشتیوانی دەکەن.\nگوتیشی ئەمەریکا هەستیاری تورکیای لەم بارەیەوە ڕەچاو نەکردووە و ئاکامەکانی نەک تەنها بەسەر ئەنکەرە دەشکێتەوە، بەڵکو بەسەر ئەمەریکاش.\nنورەدین جانیکلی جێگری سەرۆک وەزیری تورکیا ناڕەزای خۆی دەربڕی و گوتی ئەم سیاسەتەی بەڕێوەبەرایەتی ئەمەریکا پەیڕەوی دەکات سوودی بۆ هیچ لایەک نابێت و وەکو ئەوە وایە لەگەڵ ڕێکخراوە تێرۆرستیـیەکاندا بچیتە یەک سەنگەرەوە.\nمەولود چاوش‌ئۆغڵو وەزیری دەرەوەی تورکیا دەڵێت هەر چەکێـک بکەوێتە دەسـتی یەپەگەوە هەڕەشەیە بۆ سەر تورکیا. گوتیشی پەکەکە و یەپەگە دوو ڕێکخراوی تێرۆرستین هیچ جیاوازیـیان نیـیە تەنها ناوەکانیان نەبێت. ئاماژەی بۆ ئەوە کرد پێشتر کە چەک بە یەپەگە درابوو لە کۆتایـیدا کەوتوونەتە دەسـتی پەکەکەوە.\nگوتیشی ئەردۆغان لە میانەی سەردانەکەی بۆ واشنتن لە 16 و 17 ی ئەم مانگی پـێنجە، بابەتەکە لەگەڵ سەرۆک ترامپ دەخاتە بەرباس.\nفکری عیشق وەزیری بەرگری تورکیا گوتی بڕیاری پـڕچەککردنی یەپەکە "قەیرانە" و ئەنجامەکەی هیچ لە بەرژەوەندی واشنتن یان ناوچەکە ناکەوێتەوە. باسی لەوەش کرد تورکیا پشـتیوانی لە هیچ ئۆپەراسیۆنێـکی ناو سوریا ناکات کە تیایدا ڕێکخراوی تێرۆرستی بەشداربن.


سەرۆك كۆمار د. بەرهەم ساڵح، ئەمرۆ شەممە ٢٠٢٠/١٠/٣١ لە كۆشكی بەغداد پێشوازیكرد لە مستەفا مەدبولی سەرۆك وەزیرانی میسر.\nلەسەرەتای دیداركەدا سەرۆك كۆمار سڵاو و رێزی خۆی لەرێگەی سەرۆك وەزیرانەوە گەیاند بە عەبدول فەتاح سیسی سەرۆكی میسر و جەختیكردەوە لە پێویستی پەرەپێدانی هاریكارییە دوو قۆڵییەكان لە نێوان هەردوو وڵات و پتەوكردنی كاری لیژنەی باڵای هاوبەشی عێراق و میسر و كاركردن بۆ فراوانکردنی ھەماھەنگی و ھاریکاری ھاوبەش لە رێگەی ئەو لێکگەیشتنانەی كە لەنێوان هەردوو وڵات رێکكەوتنی لەبارەوەکراوە.\nلە دیدارەکەدا جەختیشكرایەوە لەسەر بەھێزکردنی پەیوەندی مێژوویی نێوان هەردوو گەلی عێراق و میسر، پەرەپێدانی پەیوەندییە هاوبەشەكانی نێوان هەردوو وڵات کرا لە سەرجەم بوارەكانی ئابووری و سیاسی و ئەمنی و یەكخستنی هەڵوێستەكان لە پێناو چەسپاندنی ئاسایش و سەقامگیری لە ناوچەكەدا.\nهەر لەو دیدارەدا دواین گۆڕانكاری و پەرەسەندنەكانی جیهانی عەرەبی و ناوچەکە تاوتوێکران سه‌ره‌ڕای هەوڵەكانی میسر و عێراق بۆ پەرەپێدانی ئاسۆی هاریكاریی سێ لایەنە لەگەڵ ئوردن، جەختیشكرایەوە لەگرنگی بەردەوامیدان بە هەوڵەكانی بەگژاچونەوەی تیرۆر و توندڕەوی و كەمكردنەوەی گرژییەكان به‌گشتی.\nلەلای خۆیەوە سەرۆك وەزیرانی میسر سڵاو و رێزی سەرۆك عەبدول فەتاح سیسی گەیاند بە سەرۆك بەرھەم و جەختیكردەوە لەسەر سوربوونی وڵاتەكەی بۆ فراوانكردنی ئاسۆی هاریكاریی بونیادنەر لەگەڵ عێراق لە تەواوی بوارەكاندا كە ویست و داواكاری هەردوو گەلی برا لە پێشكەوتن و ئارامی و خۆشگوزەرانی بێنێتە دی.


ناوی نوێی بۆ دادەنرێت\nسەرۆكی تیمی هونەری یەكەی فریاكەوتنی ڕێكخراوی تەندروستی جیهانی ڕایگەیاند: ئەمڕۆ كۆبوونەوەیەكی تایبەت ڕێكدەخەن لەبارەی ئاشكرابوونی نەوەیەكی نوێی ڤایرۆس كۆرۆنا لە باشوری ئەفەریقا كە بە (B.1.1.529) ناسراوە.\nبەپرسەكەی تەندروستی جیهانی لە ڤیدیۆ كۆنفرانسێكدا كە "ناس كورد" بینیویەتی (26ی تشرینی دووەمی 2021) ئەوەی ئاشكراكرد ئەوان بەدوای نەوەیەكی كۆرۆناوەن كە دەیان پەلهاویشتن لە پڕۆتینی "سبایك" یدا هەیە و لەبارەی كاریگەریی ئەم نەوەیە لەسەر ڤاكسینەكان هەڵوێستە دەكەن.\nتەندروستی جیهانی هێشتا زانیاریی تەواوی نییە لەبارەی ئەم نەوە نوێیەی كۆرۆنا، بەڵام بۆی دەركەوتووە پەرەسەندنی خێرایە، ئەگەریش زۆر جیاوازبوو لە ڤایرۆسەكەی پێش خۆی ئەوە ناوێكی نوێی پێ دەدرێت بەپێی پیتی ئەبجەدی لاتینی.\nمەترسییەكان لەوەدا چڕبوونەتەوە نەوە نوێیە ئەفەریقییەكە بەسەر بەرگری لەش و ڤاكسیندا زاڵ بێت، بەم هۆیەشەوە بەریتانیا گەشتە ئاسمانییەكانی لەگەڵ شەش وڵاتی ئەفەریقا ڕاگرت، هەروەها ئەڵمانیا هەنگاوی هاوشێوەی گرتەبەر.\nلەلای خۆشییەوە كۆمسیۆنی یەكێتی ئەوروپا پێشنیاری ڕاگرتنی گەشتەكانی بۆ كیشوەری ئەفەریقا كردووە تا ڕوونبوونەوەی بارودۆخی تەندروستی و كۆكردنەوەی زانیاری لەسەر ڤایرۆسەكە.\n2021.12.03 - 09:05\nپێدانى کارەبا لەسلێمانى کەمدەبێتەوە\n2021.12.10 - 20:33


هێزەکانی عێراق شانەکانی داعش سەرکوتدەکەن لە دیالە\nفشارە داراییەکانی ئێران فراوانخوازی لە سوریا سنوورداردەکەن\nهێزەکانی سەر بە پاسداران دانیشتوانی ئەلبوکەمال دەردەکەن\nلە باکوری سوریا هونەر دەگەڕێتەوە بۆ قەڵاكه‌ی پێشتری داعش\nمیلیشیا بیانیه‌كان بارگرژی دروستدەکەن دوای لافاوەکەی ئێران\nهێزەکانی عێراق بەسەر شانە نوستوەکانی داعشدا دەدەن\nتوندڕەوان لە باکوری خۆرئاوای سوریا لەمپەر دروستدەکەن لەبەردەم کۆمەكدا\nمەدەنیەکانی ئیدلیب ترسیان هەیە ڤیدیۆکەی جۆلانی شەڕ هەڵبگیرسێنێت\nخۆبەخشانی نەینەوا ناوچەکانی پێشتری ژێردەستی داعش لە مین پاکدەکەنەوە\nدوو ئۆپەراسیۆنی سەربازی دەستیانپێکرد بۆ سەرکوتکردنی شانەکانی رێکخراوی "دەوڵەتی ئیسلامی" (داعش) لە پارێزگای دیالە، فەرماندەی ئۆپەراسیۆنەکانی دیجلە، فەریق مەزهەر عەزاوی سێشەممە (3 تشرینی یەکەم) رایگەیاند.\nعەزاوی لە بەیاننامەیەکدا وتی: "هێزە هاوبەشەکانی پۆلیس ئۆپەراسیۆنیکی گەورەی سەربازیان ئەنجامدا بۆسەر دوو بەرە بۆ سەرکوتکردنی شانەکانی داعش لە بەساتین و ناوچەکانی دەوروبەری لە قەزای بەنی سەعد، باشوری رۆژئاوای بەعقوبە."\nوتیشی ئۆپەراسیۆنەکە بەرەبەیانی سێشەممە دەستیپێکرد لەسەر بنەمای هەواڵگری دروستی سەبارەت بە شانەکانی داعش لەو ناوچانە، ئاماژەشی دا بەوەی "ئۆپەراسیۆنەکە بەردەوام دەبێت هەتا ئامانجەکانی بەدەستدێن."\nهەروەها وتی: "هێزێکی تری ئەمنی لە فەرماندەی ئۆپەراسیۆنەکانی دیجلە دەستی بە ئۆپەراسیۆنێک کرد بۆ راوەدونانی ئەندامانی داعش دوای پێکدادان لەگەڵیان لە حەود زۆر، باکوری میقدادیە."\nعەزاوی وتی ئەنجامی ئەو دوو ئۆپەراسیۆنە بەمزوانە رادەگەیەنرێت.\nئۆپەراسیۆنێکی سەربازیی نوێ 3 ناوچەی رۆژهەڵاتی دیالە دەکاتە ئامانج\nهێزەکانی عێراق چیاکانی حەمرین پاکدەکەنەوە لە داعش\nفەرماندەیی نەینەوا دانیشتوانی گوندە دوورەدەستەکان چەکداردەکات ئێران بەردی بناغەی هه‌ژمونی دوورمەودا دادەنێت لە سوریا لە یەکەمین ڤیدیۆدا دوای پێنج ساڵ سەرکردەی داعش باس لە شكستی سوریا دەکات


فەرمی؛ تورکیا گەشتی بیلاروسیای لە هاوڵاتیانی سێ وڵات قەدەغەکرد\n26476 جار خوێندراوەتەوە\nدەسەڵاتی فڕۆکەوانی شارستانی تورکیا رایگەیاند، بە فەرمی گەشتی بیلاروسیایان بۆ هاوڵاتیانی عێراق و سوریا و یەمەن قەدەغەکرد، یەکێتی ئەوروپاش سوپاسی تورکیا دەکات بۆ ئەو بڕیارە.\nلە تویتێکدا دەسەڵاتی فڕۆکەوانی شارستانی تورکیا رایگەیاندووە، بە فەرمی گەشتی بیلاروسیایان لە هاوڵاتیانی عێراق و سوریا و یەمەن قەدەغەکردووە و بڕیارەکەش جێبەجێدەکرێت تاوەکو ئەو کاتەی خۆیان رێنمایی نوێ و بڕیاری نوێ دەدەن.\nپەرلەمانتارێکی یەکێتی لە بەغدا: چاوەڕێی سوپڕایزی جەژن بن\nلە تویتەکەی دەسەڵاتی فڕۆکەوانی شارستانی تورکیادا هاتووە، کە بەهۆی ئەو دۆخەی ئێستا لەسەر سنوری نێوان بیلاروسیا و پۆڵەندا دروستبووە ئەو بڕیارەیان داوە.\nلە بەرامبەریشدا، مارگاریتیس شیناس جێگری سەرۆکی کۆمسیۆنی ئەوروپا پێشوازی لە هەنگاوەکەی دەسەڵاتدارانی فڕۆکەوانی شارستانی تورکیا کردووە و وەک "بەشێک لە هەوڵەکان بۆ چارەسەرکردنی قەیرانی کۆچبەران لەسەر سنورەکانی رۆژهەڵاتی یەکێتی ئەوروپا" ناویدەبات.\nئەمڕۆش یاکوب کۆمۆخ وتەبێژ بەناوی نوسینگەی سەرۆکی پۆڵەندا لە تویتەری خۆی بڵاویکردەوە، ھێڵی ئاسمانی تورکیا پێداگری کردووە لەسەر رێگەندان بە گەشتیارانی عێراقی و سوری و یەمەنی لە رێگەی ھێڵی ئاسمانی ئەوانەوە گەشت بۆ منسکی پایتەختی بیلاروسیا بکەن.\nئاماژەی بەوەشدابوو، تەنھا ئەو کەسانەی دبلۆماتکارن و پاسپۆرتی دبلۆماتکارییان ھەیە رێگە پێدراو دەبن.\nئەمە لەکاتێکدایە، لێشاوی کۆچبەرانی ئاسیایی و ئەفریقی لە رێگەی وڵاتی بیلاروسیاوە بۆ یەکێتی ئەوروپا کێشە و گرژی و ئاڵۆزی لە پەیوەندییەکانی نێوان ئەو وڵاتە و یەکێتی ئەوروپادا دروست کردووە. بەگوێرەی راپۆرتە رۆژنامەنوانییەکان یەکێتی ئەوروپا لە بیری ئەوەدایە سزاکانی سەر بیلاروسیا توندتربکات.\nئەم هەواڵە نوێدەکرێتەوە..


تێرۆری میکۆنۆس - ویکیپیدیا، ئینسایکڵۆپیدیای ئازاد\nلە رووداوی کوشتنی چێشتخانەی میکۆنۆس (بە فارسی: ترور رستوران میکونوس، ھەروەھا بە ڕووداوی میکۆنۆس ناسراوە) سەرکردەی ئۆپۆزیسیۆنی کوردی-ئیران سادق شەرەفکەندی، ھۆمایون ئەردەڵان، فەتاح عەبدولی و نوری دێھکوردی، لە چێشتخانەی یۆنانیی میکۆنۆس لە بەرلین، ئەڵمانیالە ١٧ ئەیلولی ١٩٩٢ کوژران. لەلایەن دادگای ئەڵمانی باوەڕ وایە بکوژەکان پەیوەندیان لەگەڵ دەزگای ھەواڵگری ئیران ھەبووە.\nناوی ئەوکەسانەی لە میکۆنۆس لەگەڵ شەڕەفکەندی دا تێرۆر کران، لە سەرەوەڕا\n١- سادق شەڕەفکەندی\n٣- ھۆمایوون ئەردەلان\n٤- نووری دێھکۆردی\n٢ گرووپی لێدان\n٣ دەرئەنجامی عەمەلیات\nرۆژی پێنج شەممە، حەڤدەھەمی مانگی سپتامبری ١٩٩٢ کاتژمێر بیست و دوو و پەنجا خولەک، سێ پیاو بە شوێن یەکدا بەرەو دەرگای چوونە ژوورەوەی رەستورانی … رۆیشتن. یەکەم کەس، ئەمین، لە دەوروبەری رەستوران و لەبەر دەرگاکەی وەستا بۆ ئەوەی بەرگری لە چوونەژوورەوەی مڵۆزم بکات. بەنی ھاشمی لەبەر دەرگا یەخەی خۆی ھەتا ژێر لووتی ھەڵدا و چوە ناو رێستورانەکەوە، کەسی سێھەم واتە راحیل بەشوێنیدا چوە ژوورەوە. ھەردوکیان بەناو ساڵۆنەکەدا تێپەڕین و چوونە ژووری پشتەوھ. نۆ کەس لە ئەندامانی ئۆپۆزیسیۆنی ئێرانی بە دەوری دوو مێزی پێکەوە لکاوەوە لەلای دەستی چەپی ژوورەکە دانیشتبوون. دوو کەسەکەی وا تازە ھاتبوونە ژوورەوە لەپشت یەکەم و دووھەمین کەس راوەستان. بەنی ھاشمی جانتاکھ ی خۆی کە رەشاشێکی تێدابوو، بەرز کردەوە و لەملا تا ئەولای مێزەکەی دایە بەر دەسڕێژی گوللە. رەشاشەکە ٢٦ کوللەی بە سێ جار تەقاند و دوای ئەوە راحیل بە دەمانچە کوللەێکی لە مێشکی سەر و دوو کوللەی لە زگی شەڕەفکەندی و کوللەێکی لەسەری ئەردەڵان دا. بە خێرایی لە چوونە دەرەوە و ھاورێ لەگەڵ کەسی سێھەم وا لەبەر دەرگا وەستابوو، بەرەو ترومبیلێک رۆیشتن کە چاوەڕوانیان بوو، سوار بوون و ھەڵاتن.\nتاقمی لێدان لەم کەسانە پێک ھاتبوو:\nعەبدولڕەحمان بەنی ھاشمی (ناسراو بە شەریف)، بەرپرسی گرووپ و ھەڵگری رەشاش، ئیرانی\nعەبباس حوسێن راحیل (ناسراو بە عیماد عەمەش و راغیب)، ئەو کەسەی وا گوللەی خەلاسی ھاوێشت، لوبنانی\nسەید محەممەد یوسف ئەمین (ناسراو بە ئەبومحمد و بەھەشتی)، پاسەوانی بەر دەرگا، لوبنانی\nفەزلوڵڵا حەیدەر (ناسراو بە ئەبوجەعفەر)، ڵێخوڕری ترومبیلی ھەڵاتن، لوبنانی\nسادق شەرەفکەندی، ھومایون ئەردەلان، فەتاح عەبدولی و نوری دێھکوردی لە ھێرشێکی شێوازی مافیا لە رێستورانی میکۆنوس لە شەقامی پراگی شاری بەرلین لە نزیکەی ١١ پاش نیوەڕۆ لە ١٧ ئەیلول ١٩٩٢ کوژران.سێ قوربانی دەستبەجێ مردن، و چوارەمین کەسیش (نووری) لە نەخۆشخانە مرد. عەزیزوڵڵا تەبیب غەففاری، ئەندامی رێکخراوەی فیدائیانی خەلق و خاوەنی رستورانەکە بریندار بوو.\n^ "ئێستاش لە بەرلین دادوەر ھەیە" (PDF). p. 23. Retrieved ٢٣ی ئازاری 2020. Check date values in: |accessdate= (help)\n^ پاینـدە, مھران; خداقلی, عباس; نـوذری, حمید (eds.). ھنوز در برلن قاضی ھست (PDF) (بە فارسی). بەرلین. pp. 115, 121. ISBN 3-9807107-0 Check |isbn= value: length (help). Retrieved 23ی ئازاری 2020. Check date values in: |accessdate= (help)\n^ Kutschera, Chris (1 April 1997). "A network of terror". The Middle East. Retrieved 20 June 2013.\n^ "Germany/Iran: Details of the assassination of four Kurdish politicians in 1992 at the Mykonos restaurant in Berlin". UNHCR. 16 November 1999. Retrieved 21 June 2013.\nوەرگیراو لە «https://ckb.wikipedia.org/w/index.php?title=تێرۆری_میکۆنۆس&oldid=757144»\nدواجار لە ١٩:٢٩ی ٢٥ی شوباتی ٢٠٢١ دەستکاری کراوە\nئەم پەڕەیە دواجار لە ١٩:٢٩ی ٢٥ی شوباتی ٢٠٢١ نوێ کراوەتەوە.


په‌رله‌مانتارانی یه‌كێتی: وا دێتە بەرچاومان جارێکی دیکە بەعس هاتبێتەوە سەر دەسەڵات - ئاوێنه\nپه‌رله‌مانتارانی یه‌كێتی: وا دێتە بەرچاومان جارێکی دیکە بەعس هاتبێتەوە سەر دەسەڵات\nدو په‌رله‌مانتاری كورد له‌فراكسیۆنی یه‌كێتی پەیامێک ئاڕاستەی حه‌یده‌ر عەبادی دەکەن‌و ڕایدەگەیەنن كه له‌سنوری پارێزگای کەرکوک کردەی ته‌عریب ده‌ستیپێكردۆته‌وه، پێشیانوایه كه جارێکی دیکە بەعس هاتبێتەوە سەر دەسەڵات.\nئاوێنه: هه‌ریه‌ك له‌پەرلەمانتارانی عێراق ڕێبوار ته‌هاو محەمەد عوسمان ئه‌مرۆ پێنجشه‌ممه، له‌شاری كه‌ركوك كۆنگره‌یه‌كی رۆژنامه‌وانیان ئه‌نجامداو له‌به‌شێكیدا رایانگه‌یاند، “لێره‌وه نامه‌یه‌ک ئاڕاسته‌ی حه‌یده‌ر عه‌بادی، سه‌رۆک وه‌زیرانی عێراق ده‌که‌ین‌و زۆر به‌ڕاشکاویی پێی ڕاده‌گه‌یه‌نین که له‌ناوچه‌کانی سه‌رگه‌ران‌و دوبزو داقوق‌و له‌یلان‌و له‌زۆربه‌ی شوێنه‌کانی تر شاری که‌رکوک، کردەی ته‌عریب لەلایەن ئەو بەعسیانەی لەرابردو بونە مایەی نەگبەتیی بۆ ئەم وڵاتە بەڕێودەچێت، بۆیە وا دێتە بەرچاومان، کە جارێکی دیکە بەعس هاتبێتەوە سەر دەسەڵات”.\nبه‌وته‌ی ئه‌و په‌رله‌مانتارانه، دابه‌شکردنی زه‌وی‌و زار له‌که‌رکوک‌و قه‌زاو ناحیه‌کانی، دور له‌یاساو ئاگاداری ده‌وڵه‌ت وایکردووه ژیان‌و په‌یوه‌ندی کۆمه‌ڵایه‌تی له‌ناوچه‌که تێکبدات.\nراشیانگه‌یاند، “لادانی به‌رپرسه کورده‌کان له‌داموده‌زگاکاندا وه‌ک قائیمقامیه‌ت‌و به‌رێوبه‌ره گشتیه‌کان‌و له‌سه‌رۆک بەشەکان بووه به‌دیارده، ئه‌مه‌ش پێچه‌وانه‌ی ده‌ستورو هه‌مو بنه‌مایاسایه‌کانه”.\nئاماژه‌یان بۆ ئه‌وه‌ش كرد كه لێره‌و له‌وێ ده‌بینن به‌بێ فه‌رمانی دادگا خه‌ڵک ده‌ستگیر ده‌کرێت، خه‌ڵک ڕفێندراوه وه تا ئه‌م کاته‌ش بێسەرو شوێنه، ئەمانە بۆتەهۆی ئەوەی یەکڕیزیی نیشتمانی تێکبچێت‌و دورنییە شەڕی پێکهاتەکان دروست ببێت.


راگەیەنراوى کۆبونەوەى ئەنجومەنى وەزیران\n05:17 - 28/10/2020\nوەزارەتى دارایى: رۆژى یەکشەممە موچەى وەزارەتى پێشمەرگە دابەش دەکرێت\nبەهۆى شەڕى دو دراوسێ شەش کەس برینداربون\n(331)توشبوى دیکەى کۆرۆنا لە هەرێم تۆمارکران\nلەسەر راسپاردەى کوێستان محەمەد پڕۆژەى دەرماڵەى لەبرى کەمئەندامى پەسەند کرا\nحکومەتى هەرێم: زیاترلە (200) ملیۆن دۆلار بۆ موچە قەرز دەکەین\nئەنجوومەنی وەزیران، لە کۆبونەوەى ئەمڕۆیدا هەوڵە نێودەوڵەتییەکان بۆ لێپێچینەوە لە تاوانەکانی داعش، هەروەها دوو پەیڕەوی تایبەت بە ماف و ئیمتیازاتەکانی زیندانیکراو و گیراوی سیاسیی و میراتگرانی شەهیدان و ئەنفالکراوان پەسند دەکات\nئەمڕۆ چوارشەممە (2020/10/28) ئەنجومەنی وەزیرانی هەرێم کۆبوەوە و بەپێی راگەیەندراوی کۆبونەوەکە "راپۆرتێکی تایبەت بە بابەتی بەجینۆسایدناساندنی تاوانەکانی رێکخراوی تیرۆریستی داعش و هەوڵەکانی تیمی لێکۆڵینەوەی نێودەوڵەتی بۆ لێپێچینەوە لە تاوانەکانی داعش (یونیتاد UNITAD) خرایەڕو کە دوای گفتوگۆ و راگۆڕینەوە، ئەنجومەنی وەزیران کۆمەڵێک پێشنیار و بڕیاری لەوبارەیەوە پەسەند کرد".\nلە بڕگەی دوەمی کۆبونەوەکەدا، وەزیری کاروباری شەهیدان و ئەنفالکراوان، رەشنوسی پڕۆژەی تایبەت بە دو پەیڕەوی خستەڕو، کە بریتی بون لە (پەیڕەوی ئیمتیازاتی زیندانیکراو و گیراوی سیاسی لە هەرێمی کوردستان) و (پەیڕەوی دیاریکردنی ماف و ئیمتیازاتی میراتگرانی شەهیدان و ئەنفالکراوان).\nئەنجومەنی وەزیران دوای گفتوگۆ و راگۆڕینەوە، لە کاتێکدا جەخت لە دابینکردنی ماف وئیمتیازاتی کەسوکاری شەھیدان و ئەنفالکراوان و خەباتی زیندانی سیاسیەکان دەکاتەوە، وەزارەتی کاروباری شەھیدان و ئەنفالکراوانی راسپارد کە درێژە بە پڕۆسەی چاکسازیی بدات لە لیستی ناوی ئەوانەی کە بە ناشایستەیی سودمەندن لەو ماف و ئیمتیازاتانە و جەختکرایەوە لە پاراستنی ماف و ئیمتیازاتی ئەوانەی شایستەی وەرگرتنین.\nهەروەها ئەنجومەنی وەزیران دوای گفتوگۆکردن، لە روی مەبدەئیەوە هەردو پەیڕەوەکەی پەسەند کرد بە رەچاوکردنی ئەو تێبینی و سەرنجانەی لە کۆبونەوەکەدا خرانەڕو.\n301 جار خوێندراوەتەوە\nسبەینێ موچەى وەزارەتى تەندروستى هەرێم دابەش دەکرێت\nپەیوەندییەكی نوێی نێوان كۆرۆنا و جگەرەكێشان دۆزرایەوە\nلەگەڵ دەرکەوتنى ئەم نیشانەیە دڵنیابە کە توشبوى کۆرۆنایت\nسلێمانی؛ نرخی کارەبای موەلیدە بۆ مانگی (11) دیاریکرا


عادل عه‌بدولمه‌هدی ده‌رگای خۆكاندیدكردنی بۆ پۆسته وه‌زارییه‌كان كرده‌وه\nعادل عه‌بدولمه‌هدی ده‌رگای خۆكاندیدكردنی بۆ پۆسته وه‌زارییه‌كان كرده‌وه\nعادل عه‌بدولمه‌هدی، سه‌رۆك وه‌زیرانی راسپێردراوی عیراق\nسه‌رۆك وه‌زیرانی راسپێردراوی عیراق ده‌رگای خۆكاندیدكردنی بۆ پۆسته وه‌زارییه‌كان كرده‌وه و ده‌ڵێت ئه‌وه‌ی له‌خۆی راده‌بینێت با له سبه‌ینێوه به‌شێوه‌یه‌كی ئه‌لیكترۆنی خۆی تۆمار بكات.\nله به‌یاننامه‌یه‌كدا عادل عه‌بدولمه‌هدی، سه‌رۆك وه‌زیرانی راسپێردراوی عیراق بۆ پێکهێنانی حکومەتی نوێ رایگه‌یاندوه: هه‌ر كه‌س له‌خۆی راده‌بینێت و خاوه‌ن ئه‌زمون و پسپۆڕیی كردارییه و خواستی ئه‌وه‌ی هه‌یه خۆی بۆ پۆستێكی وه‌زاری كاندید بكات، با به‌شێوه‌یه‌كی ئه‌لیكترۆنی له رێگه‌ی ئه‌م وێبسایته‌وه https://iraqcabinet2018.com ناوی خۆی تۆمار بكات.\nسه‌رۆك وه‌زیرانی راسپێردراو ئاماژه‌ی به‌وه‌شداوه كه ده‌بێت ئه‌و كه‌سه‌ی خۆی كاندید ده‌كات CVی خۆی بنێرێت تا بیسه‌لمێنێت به‌پێی ده‌ستور و یاسا كارپێكراوه‌كان، مه‌رجه‌كان ده‌یگرێته‌وه.\nده‌شڵێت كاندید ده‌توانێت له كاتژمێر 8ی سه‌رله‌به‌یانیی سه‌بینێ سێشه‌ممه 9ی تشرینی یه‌كه‌می 2018 ده‌ست به خۆكاندیدكردنی ئه‌لیكترۆنی له وێبسایتی ناوبراو بكات و دوا واده‌ش كاتژمێر 4ی دوانیوه‌ڕۆی رۆژی پێنجشه‌ممه 11ی تشرینی یه‌كه‌می 2018یه و له‌وكاته‌دا وێبسایته‌كه به‌شێوه‌یه‌كی ئۆتۆماتیكی داده‌خرێت، ئه‌وه‌ش مانای ئه‌وه‌یه كه داواكاری وه‌رناگیرێت.\nله به‌شێكی دیكه‌ی به‌یاننامه‌كه‌دا، عادل عه‌بدولمه‌هدی دوپاتیكردوه‌ته‌وه كه به‌رده‌وام ده‌بێت له وتوێژه‌كانی پێكهێنانی حكومه‌ت له‌گه‌ڵ هه‌موو ئه‌و لایه‌نانه‌ی په‌یوه‌ندییان به‌و پرۆسه‌یه‌وه هه‌یه به به‌رپرسی كوتله سیاسییه‌كانیشه‌وه له ئه‌نجومه‌نی نوێنه‌رانی عیراق.\nسه‌رۆك وه‌زیرانی راسپێردراو داوای لێبوردنیشی كردوه و رایگه‌یاندوه كه ناتوانێت پێشوازی له وه‌فد و نێرده‌كان بكات كه به‌مه‌به‌ستی پیرۆزبایی به‌بۆنه‌ی ده‌ستبه‌كاربونیه‌وه سه‌ردانی ده‌كه‌ن.\nراشیگه‌یاندوه: "ئه‌ركی یه‌كه‌م وسه‌ره‌كیم له‌به‌رده‌م گه‌ل و ئه‌نجومه‌نی نوێنه‌ران له‌و ماوه ده‌ستورییه‌دا ئه‌وه‌یه به‌ته‌واوی بۆ پێكهێنانی حكومه‌ت بڕه‌خسێم و به‌رنامه‌یه‌كی حكومی داڕێژم، له‌به‌ر ئه‌و داوا زۆره‌ش كه بۆ بینینی شه‌خسیی من ده‌كرێت، جا بۆ پیرۆزبایی یان ده‌رخستنی بیروڕایان دێن، ئه‌وا ده‌كرێت به په‌یوه‌ندیی ته‌له‌فۆنی یان هه‌ربه‌ناردنی نامه‌كانیان په‌یامی خۆیان بگه‌یه‌نن یان په‌یامه‌كانیان ره‌وانه‌ی وه‌زاره‌تی ده‌ره‌وه بكه‌ن".\n"بەشیر حەداد نزیکەی 63 ملیۆن دیناری بۆ مانەوەی لە ئۆتێل لە شەش مانگ-دا خەرجکردووە"\nلێدوانی حه‌شدی شه‌عبی له‌سه‌ر كوشتنی خۆپیشانده‌ران به چه‌كی قه‌ناس\nبەرهەم ساڵح: داواكاری هاوڵاتیان بەرەو ژیانێكی شكۆمەند جێبەجێ دەكەین\nبەرهەم ساڵح: عيراق هێشتا لەژێر كاریگەری وێرانكارییەكانی داعش دەربازی نەبووە


نادیه موراد ئازاری ژنانی ئێزیدی ده‌گه‌یه‌نێته G7\nله لوتكه‌ی كۆمه‌لًه‌ی وڵاتانی پیشه‌سازی جیهان كه هه‌فته‌ی رابردو به‌ڕێوه‌چوو، نادیه موراد كچه ئێزیدی رزگاربووی ژێر ده‌ستی داعش و خاوه‌نی خه‌ڵاتی نۆبڵی ئاشتی وه‌ك نوێنه‌ری " ئه‌نجومه‌نی سه‌ربه‌خۆی یه‌كسانی نێوان ژن و پیاو" له‌لایه‌ن ئیمانوئیل ماكرۆن، سه‌رۆكی فه‌ره‌نساوه به ره‌سمی بانگهێشتكراو به‌شداربوو .\nله كۆبوونه‌وه‌ی حه‌وت وڵاته پیشه‌سازییه‌كه‌ی جیهان نادیه موراد له وته‌یه‌كی پێشكه‌شی ئاماده‌بووان كردو تیشكی خسته‌سه‌ر ئه‌و ناخۆشی و كاره‌ساتانه‌ی به‌سه‌ر ژنان و كچانی ئێزیدی هات له سه‌رده‌ستی دڕه‌نده‌ترین رێكخراوی سه‌رده‌م كه رێكخراوی تیرۆرستی داعش بوو، كاتێك شه‌نگال داگیركرا له‌لایه‌ن ئه‌و رێكخراوه تیرۆرستییه‌وه، هه‌روه‌ها به‌وردی باسی له‌و بارودۆخه كاره‌ساتباراروییه ده‌روونییه كرد كه هه‌زاران ژن و كچی ئێزیدی تێیدا ده‌ژین، له‌دوای كۆتایی هاتنی ئه‌و رێكخراوه تیرۆرستییه‌ش.\nهه‌روه‌ها ئه‌وه‌ی ئاشكراكرد، تائێستا سه‌دان ژن و كچی ئێزیدی رفێنراون و چاره‌نووسیان به نادیاری ماوه‌ته‌وه، وتیشی: پێویسته كاری جددی بكرێت بۆ گه‌ڕانه‌وه‌ی ئه‌و كچ و ژنه ئێزیدییانه‌ی كه به‌هۆی خراپه‌كارییه‌كانی داعشه‌وه رووبه‌ڕووی زه‌بری ده‌روونی و جه‌سته‌یی بوونه‌ته‌وه‌و به ته‌ندروستییه‌كی باشه‌وه بگه‌ڕێنرێنه‌وه نێو كۆمه‌ڵگاو جیاوازی نه‌هێڵرێت له نێوان پیاوان و ژنان، تابتوانرێت كۆمه‌ڵگه‌یه‌كی دوور له توندوتیژی و جیاوازی ره‌گه‌زی بنیاتبنرێت.\nPUKmedia له ئه‌كاونتی نادیه موره‌ده‌وه وه‌رگیراوه


٣١ ئاب بیره‌وه‌ریه‌ك تاله یان برینه‌ك ڤه‌كریه – مالا مه\nMalame 2018-08-31\t375 Views\nپشتی ده‌رباس بونا ٢٢ سالا لسه‌ر ئانینا له‌شكه‌رێ سه‌ددام حوسه‌ین بو سه‌ر پایته‌ختا هه‌رێما كوردستانا عیراقێ ل ٣١ ئاب ١٩٩٦ ئه‌ڤرۆ هه‌مان سه‌ره‌ده‌ری لگه‌ل ڤی بابه‌تی تێكرن وه‌ك رۆژا یه‌كه‌مین، ئه‌ڤه بخوه ئه‌گه‌ر هیچ رامانه‌ك نه‌گه‌هینیت یه‌ك تشت بو من بخوه لبه‌ر چاڤه كو هه‌ردو ئالی بهه‌مان بوچونا به‌ری ٢٢ سالا ته‌ماشه‌ی ڤێ رویدانێ دكن. هویچ خواندنه‌ك دور ژ كه‌رب و كینێ نه‌هاتیه كرن.\nلایه‌نێ سه‌ددام گازی كری كو په‌ده‌كه‌یه هه‌یا ئه‌ڤرۆ وه‌ك به‌ری ٢٢ سالان ڤی كاری بكریاره‌ك مێژویێ و ستراتیژی دزانیت بو یه‌كگرتنا گه‌لێ كورد لوێ پارچا باشور، وه‌ك فاكته‌ره‌ك سه‌ره‌كی دبینیت بو پێشخستنا هه‌رێمێ ژ هه‌مو لایه‌كی و دابین كرنا ئه‌وله‌كاریا خه‌لكێ هه‌رێمێ. بدیتنا ڤی لایه‌نی ئه‌گه‌ر ٣١ ئاب بره‌نگه‌ك گشتی سه‌رگرتبا و لایه‌نێ هه‌ڤرك كو یه‌نه‌كه‌یه ژباشور هاتبا ده‌رخستن بته‌مامی وێ ئاسانكاریه‌ك مه‌زن گربا ژبو چاره‌سه‌ریا پرسگرێكا كورد ل باشورێ وه‌لات چونكی وه‌ك بكوردی دبێژن دو سه‌ر دقازانه‌كێدا نایێن كه‌لاندن، وێ ده‌مێ ناڤه‌ندا بریارێ وێ یه‌ك لایه‌ن با. هه‌بونا دو لایه‌نا كو دره‌وشه‌ك خورستیدا دبه فاكته‌ره‌ك بهێزكرنا كوردا لێ لباشور ببو و مایه و دێ بیته مه‌سترین ئاسته‌نگ لرێكا چاره‌سه‌ركرنا پرسێن كوردا لگه‌ل به‌غدا. هه‌ر هێزه‌ك ژترسێن هێزا دن ئاماده‌یه ده‌ستبه‌رداری هه‌می تشته‌كی بیت بو به‌غدا ژبو هه‌بونا خوه بپارێزیت هه‌مبر لایه‌نێ دن و ئه‌ڤه بو په‌ده‌كێ و یه‌نه‌كێ هه‌ردویان ڤه‌دگه‌ره.\nئه‌ز بخوه نوزانم كانێ په‌ده‌كه وه‌ك من هزردكه‌ت یان نه، لێ بدیتنا من ته‌نها هوكار كو كه‌سه‌ك شانازی بكاره‌ك وه‌ك ٣١ ئاب بكه‌ت ئه‌ڤه‌بو ئه‌ڤا من لسه‌ری باسكری. لێ وه‌ك ئه‌م هه‌می دزانین ٣١ ئاب سه‌رنه‌گرت ب وی ره‌نگێ دلێ په‌ده‌كێ دخواست و پشتی ده‌مه‌ك كورت یه‌نه‌كه بپالپشتیا ئیرانێ ڤه‌گه‌ریا پرانیا ده‌ڤه‌رێن ژێر كونترولا وێ ژده‌رڤه‌ی باژارێ هه‌ولێر و هنده‌ك ده‌ور و به‌رێن هه‌ولێر. سه‌رئه‌نجام په‌ده‌كێ ته‌نها هنده‌ك هه‌رێما ده‌ستهه‌لاتداریا خوه به‌رفره‌كر.\nلایه‌نێ دن كو یه‌نه‌كه و هاوسوزێن وێ هه‌یا رۆژا ئه‌ڤرو هه‌مان خوه‌ندن هه‌یه و ٣١ ئاب بماسترین خیانه‌ت ل مێژویێ دبینن، لێ وه‌ك ئه‌م دبینین نێزیك دێ بیته بیست سال باشور لگه‌ل په‌ده‌كێ دو پارچه‌كریه لبن ناڤێ هه‌ڤپه‌یمانا ستراتیژی. بمن دڤێت مرۆڤ پر هوشیاربیت دكار ئانینا هنده‌ك په‌یڤاندا، زو بزو ناڤێ خیانه‌تێ لهه‌ڤدو نه‌كه‌ن. ئه‌ز بخوه لژێر هیچ ئارمانجه‌ك یان داخوازه‌ك بو یه‌ك ده‌قیقه‌ژی ئاماده‌نینم لگه‌ل كه‌سه‌كی كاره‌كی بكه‌م بهه‌ڤرا ئه‌گه‌ر من ئه‌و یه‌ك جارژی بخائین بناڤكربیت، تشتێ په‌ره‌دوكس بومن ئه‌وه كو یه‌نه‌كه پشتی بیست سال هه‌ڤكاری لگه‌ل په‌ده‌كێ دیسان ڤه‌دگه‌ره دبێژه په‌ده‌كه خوه‌دانا ماسترین خیانه‌تا نه‌ته‌وییه كو ئه‌وژی ٣١ ئابه ١٩٩٦، لێ یه‌نه‌كه بو خوه بخیانه‌ت نابیت ڤه‌گه‌را خوه بو باشورێ وه‌لات بپالپشتیا ئیرانێ.\nبباوه‌ریا من دڤێت ٣١ ئاب په‌ده‌كه گه‌هاندبا راده‌ك هه‌ری كێم ژ تێگه‌هشتنا باشورێ وه‌لات كو ئه‌و ژی ئێدی په‌ده‌كه نه ته‌نها هێزا بریارده‌ره و هێزێن دنژی په‌یدا بونه دبه بچوكتر بن لێ نابه لسه‌را ده‌رباس به و خوه بته‌نێ خوه‌دانێ باشور ناسكه. هه‌روه‌سا یه‌نه‌كێ دڤیابا ژ ٣١ ئاب بكێماسی هند فێرببا كو گه‌فا نه‌مانێ لسه‌ر لایه‌نێ هه‌مبه‌ر هه‌می ده‌ما دكاره چه‌نده‌ها ٣١ ئابا ژمه‌را بینه ، باشترین نمونه ١٦ ئوكتوبه‌ر ٢٠١٧ مه‌دیت چه‌وا هه‌ردو لایه‌نا به‌شه‌ك مه‌زن ژ باشورێ كوردستانێ چول دكر ژ بو ده‌ستهه‌لاتا ناڤه‌ندی لبه‌غدا چونكی هه‌رلایه‌نه‌كی دترسیا ئه‌ڤه كومپلویا ( موئامه‌را) لایه‌نێ دن بیت.\nمن گه‌له‌ك جارا گوتیه و نڤیسیه و بڤێ گوتنێ بابه‌تێ خوه بدوماهی تینم : ئه‌م بیره‌وه‌ریێن خوه‌ش و دلخواز دڤێ بكین ژبو دوباره و زۆر بن، هه‌روه‌سا ئه‌م دڤێت بیره‌وه‌ریێن نه خوه‌ش و نه‌دلخواز بكین ژبو دوباره نه‌بن و بنبر بن.\nPrevious قه‌نجی لكرمانجی نابیت؟؟؟؟؟؟؟؟\nNext هه‌لویست قوربانیه، له‌وما هه‌می كه‌سی نابیت


بەشە خۆراكی هاووڵاتیان بەردەوام دەبێت – Knwe.org\nسەرەکی » ئابووری » بەشە خۆراكی هاووڵاتیان بەردەوام دەبێت\nبەهۆی وەرگرتنی فۆرمی خۆراكی 2018 لەلایەن وەزارەتی بازرگانی حكومەتی هەرێمەوە بەبیانووی لابردنی نوسینی كوردی لەسەر فۆڕمەكە، كێشەیەكی دیكە لەنێوان هەرێم‌و بەغدا دروستدەبێت، پەرلەمانتارێكی كوردیش رایدەگەیەنێت: ئەو گرفتە نابێتە رێگر لەبەردەم پێدانی بەشە خۆراكی ئەمساڵ بەهاووڵاتیان.\nنەجیبە نەجیب ئەندامی لیژنەی ئابووری‌و وەبەرهێنان لەئەنجومەنی نوێنەرانی عیراق بە تۆڕی هەواڵی سلێمانی راگەیاند: وەزارەتی بازرگانی عیراق دانی بەوەدا ناوە كە لابردنی زمانی كوردی لەسەر فۆرمی خۆراك، هەڵەیەكی تەكنیكی بووەو لەدیراسەكردندان بۆ ئەوەی جارێكی دیكە چاپكرێتەوە، بەڵام تائێستا بڕیاری كۆتایی لەسەر نەدراوە.\nوتیشی: «پێش ئەنجامدانی ریفراندۆم، وەزارەتی بازرگانی عیراق گرێبەستی لەگەڵ كۆمپانیایەك كردووە بۆ چاپكردنی فۆرمەكە، بەڵام لەدوای ریفراندۆم، كێشە سیاسییەكە بۆتە ئاستەنگ لەبەردەم هەرێم سەردانی بەغدا بكات بۆ چارەسەركردنی ئەو كێشەیە».\nسەبارەت بەوەی ئایا وەرنەگرتنی فۆرمی خۆراك لەلایەن هەرێمەوە، مەترسی دەبێت لەسەر بەشە خۆراكی هاووڵاتیان بۆ ساڵی 2018، نەجیبە نەجیب رایگەیاند: كێشەكە تەكنیكییەو نابێتە رێگر لەبەردەم پێدانی بەشە خۆراك بەهاووڵاتیانی هەرێم، بەڵام دەبێت ئەو راستییەش بزانین تائێستا بودجە پەسەند نەكراوەو گرێبەستیش نەكراوە بۆ كڕینی بەشەخۆراك بۆ ساڵی 2018.


كۆمه‌ڵ و گۆڕان له‌سه‌ر په‌یوه‌ندییه‌كانیان رونكردنه‌وه ده‌ده‌ن\nهەواڵ / کوردستان :: 05/09/2018 :: 941 جار بینراوە\nتاگ :: حزبه سیاسیه‌كان كوردستانى\nبه‌رپرسانى كۆمه‌ڵ و بزوتنه‌وه‌ى گۆڕان رایده‌گه‌یه‌نن، په‌یوه‌ندییه‌كانیان له‌سه‌ر زۆربه‌ى پرس و كێشه‌كانى هه‌رێم له‌یه‌كتر نزیكه، به‌ڵام ته‌نیا له‌سه‌ر كاتى هه‌ڵبژاردنى په‌رله‌مانى كوردستان هه‌ڵوێسته‌كانیان له‌یه‌كتر جیایه و ئه‌مه‌ش به "ئاسایی" ناوده‌به‌ن.\nسه‌لیم كۆیی، به‌رپرسی په‌یوه‌ندییه گشتییه‌كانی كۆمه‌ڵی ئیسلامی ئه‌مڕۆ چوارشه‌ممه 5ى ئه‌یلولى 2018 به دواڕۆژی راگه‌یاند: راسته گۆڕان داوای دواخستنی هه‌ڵبژاردنی كردووه، به‌ڵام ئێمه وه‌ك كۆمه‌ڵی ئیسلامی پێداگرین له‌سه‌ر ئه‌وه‌ی هه‌ڵبژاردن له‌و كاته‌ی بۆی دیاری كراوه ئه‌نجام بدرێت.\nبه‌رپرسی په‌یوه‌ندییه‌كانی گشتییه‌كانی كۆمه‌ڵ وتیشی: "كابینه‌ی هه‌شته‌م زۆربه‌ی وه‌زاره‌ته‌كانی به‌وه‌كاله‌ت به‌ڕێوه‌ده‌چێت، گه‌ر هه‌ڵبژاردن دوابخرێت ده‌بێت جارێكی تر كابینه‌ی هه‌شته‌م هه‌ڵوه‌شێته‌وه و له‌سه‌ره‌تاوه حكومه‌تێكی تازه دروستبكرێته‌وه و ئه‌وكاته جارێكی تر حزبه‌كان دابه‌ش ده‌بنه‌وه و هه‌ندێك به‌شداری له كابینه تازه‌كه ده‌كه‌ن و هه‌ندێك ده‌بنه ئۆپۆزسیۆن".\nله‌باره‌ی هه‌ڵوێستی كۆمه‌ڵ گه‌ر هاتوو هه‌ڵبژاردن دوابخرێت سه‌لیم كۆیی وتی: "كۆمه‌ڵ ئه‌وكاته مه‌رجی ده‌بێت، چونكه ناكرێت كاره‌كانی حكومه‌ت به‌وشێوازه بڕوات، ده‌بێت حكومه‌ت خزمه‌تگوزاری بۆ خه‌ڵك دابینبكات و پاشه‌كه‌وتی مووچه لابه‌رێت و هه‌موو ئه‌و ده‌زگایانه‌ی كه به دوو ئیداره‌یی به‌ڕێوه‌ده‌برێن ده‌بێت نه‌مێنێت و هێزه‌كانی یه‌كه‌ی 70 و 80 له ده‌ست حزب ده‌ربهێندرێت".\nسه‌باره‌ت به داواكه‌ی گۆڕانیش بۆ دواخستنی هه‌ڵبژاردن كۆیی ئاماژه‌ی به‌وه‌شكرد: له رابردوو گۆڕان و كۆمه‌ڵ زۆر پڕۆژه‌یان پێكه‌وه هه‌بووه و ئێستاش هه‌ڵوێسته‌كانیان له زۆر بابه‌ت و پرس پێكه‌وه‌یه، به‌ڵام له پرسی دواخستنی هه‌ڵبژاردن گۆڕان پێی باشه دوابخرێت و كۆمه‌ڵیش ده‌ڵێت پێویسته له‌كاتی خۆی ئه‌نجام بدرێت ئه‌مه شتێكی ئاساییه.\nكاروان هاشم، ئه‌ندامی جڤاتی نیشتمانى بزوتنه‌وه‌ی گۆڕان به دواڕۆژی راگه‌یاند: " گۆڕان و كۆمه‌ڵی ئیسلامی له زۆربه‌ى هه‌ڵوێسته‌كانمان زۆ له یه‌كتره‌وه نزیكین و هه‌ردوولامان داواى هه‌ڵبژاردنێكى پاك و بێگه‌رد ده‌كه‌ین، به‌ڵام جیاوازیه‌كه‌مان له‌سه‌ر ئه‌وه‌یه كه ئێمه پێمانوایه هه‌ڵبژاردنى په‌رله‌مان دوابخرێت و له‌گه‌ڵ هه‌ڵبژاردنى ئه‌نجومه‌نى پارێزگاكان به‌یه‌كه‌وه بكرێت، به‌ڵام كۆمه‌ڵى ئیسلامى له‌گه‌ڵ ئه‌وه‌یه هه‌ڵبژاردنى په‌رله‌مان له 30ى ئه‌یلول بكرێت و هه‌ڵبژاردنیش دواتر بكرێت".\nوتیشى: "ئێمه پێمانوایه ناكرێت هاوڵاتیان ماندووبكرێن و له‌ماوه‌ى دوو سێ مانگدا دوو هه‌ڵبژاردن بكرێت، ئه‌مه هه‌م خه‌رجییه‌كى زۆرى ده‌وێت و هه‌میش بانگه‌شه‌ى لایه‌نه‌كان ته‌شه‌نوج دروستده‌كات و په‌یوه‌ندییه كۆمه‌ڵایه‌تیشه‌كانیش ده‌كه‌ونه مه‌ترسییه‌وه".\nله هه‌ولێر ده‌ستبه‌سه‌ر جۆره دره‌مانێكى "مه‌ترسیداردا" ده‌گیرێت


خولێکی نوێیی ئەفسەری دەکرێتەوە\nبەرپرسی راگەیاندنی هێزه‌كانی یه‌كه‌ی (٧٠)ی پێشمه‌رگه ڕایگەیاند،  نوسراوێکمان ئاراسته‌ی وه‌زاره‌تی به‌رگری عیراق کردووە به‌مه‌به‌ستی كردنه‌وه‌ی خولی ئه‌فسه‌ری بۆ ٣٦٥ كه‌س، مەرجەکان بۆ ورەگرتن لە خولەکە ئەوەیە ته‌نها ده‌رچووانی ئاماده‌یی و هه‌ڵگرانی بڕوانامه‌ی دبلۆم و به‌كالۆریۆسی ناو هێزه‌كانی (٧٠) ده‌توانن به‌شداری له خوله‌كه بكه‌ن و كه‌سانی ده‌ره‌وه‌ی هێزه‌كه ناگرێته‌وە.\nعه‌مید ئه‌حمه‌د له‌تیف، وته‌بێژی هێزه‌كانی ٧٠ بە بی ئێم سی راگه‌یاند، نزیكه‌ی مانگێك له‌مه‌وبه‌ر نوسراوی تایبه‌ت به كردنه‌وه‌ی خولی ئه‌فسه‌ری له هێزه‌كانی یه‌كه‌ی (٧٠)مان ئاراسته‌ی وه‌زاره‌تی به‌رگری عیراق كردووه، به‌ڵام تائێستا وه‌ڵامی نووسراوه‌كه نه‌دراوه‌ته‌وه.\nهەروەها وتیشی، "ده‌بێت ره‌زامه‌ندی وه‌زاره‌تی به‌رگری عیراق بۆ كردنه‌وه‌ی خول وه‌ربگیرێت، چونكه هه‌ردوو كولێجی سه‌ربازیی قه‌ڵاچوالان و زاخۆ، سه‌ر به وه‌زاره‌تی به‌رگری عیراقن و ئه‌وان ره‌زامه‌ندی ده‌ده‌ن".\nبه‌وته‌ی عه‌مید ئه‌حمه‌د له‌تیف، داوامانكردووه خولی ئه‌فسه‌ری بۆ (٣٦٥) كه‌س بۆ ماوه‌ی دوو ساڵ بكرێته‌وه، كه ئه‌كادیمی ده‌بێت، جیاوازی ئه‌و خوله چاوه‌ڕوانكراوه‌ش ئه‌وه‌یه كه پێشتر ده‌رچووانی خولی ئاماده‌یی له ده‌ره‌وه‌ی هێزه‌كانی (٧٠) ده‌یانتوانی به‌شداربن، به‌ڵام ئێستا ته‌نها ده‌رچووانی ئاماده‌یی و هه‌ڵگرانی بڕوانامه‌كانی دبلۆم و به‌كالۆریۆس له‌ناوی هێزه‌كانی (٧٠) ده‌توانن به‌شداری خوله‌كه بكه‌ن.\nئاماژەیی بەوەشدا، مه‌رجه‌كانی دیكه‌ی وه‌كو ته‌مه‌ن په‌یڕه‌و ده‌كرێت كه نابێت له ٢٨ ساڵ زیاتر بێت، هەروەها وتیشی"پێده‌چێت ره‌زامه‌ندبوون و ده‌ستپێكردنی خولی ئه‌فسه‌ریی هێزه‌كانی (٧٠) بكه‌وێته ساڵی داهاتووه‌وه".\nپێنج کەس بە تۆمەتی مامەڵەكردن بە دراوی ساختە دەستگیركران\nجێگری وەزیری دەرەوەی روسیا گەیشتە هەولێر\nپۆلیسی راپه‌ڕین: له شه‌ڕی نێوان دوو بنه‌ماڵه‌دا كه‌سێك كوژرا


https://1baiser.com هەوڵی داعش بۆ تێكدانی ناوچە كوردستانییەكانی دیالە شكست دەهێنێت |\nHome سەرەکی هەوڵی داعش بۆ تێكدانی ناوچە كوردستانییەكانی دیالە شكست دەهێنێت\nلە دوای هێرشەكەی داعش بۆ سەر شاری كەركوك لە ناوەڕاستی مانگی ڕابردوودا، داعش لە هەوڵی تێكدانی ناوچە كوردستانییەكانی پارێزگای دیالەدایە، بەڵام فەرماندەكانی پێشمەرگە ئاشكرای دەكەن، هەوڵەكانی داعش شكستیان هێناوە.\n25ـی مانگی ڕابردوو، چەكدارێكی داعش بە پشتێنێكی بۆمبڕێژكراوەوە لە بازگەی قەرەتەپە پێش خۆتەقاندنەوەی لە لایەن ئاسایشی بازگەكەوە كوژرا، ئەو داعشە لە گوندەكانی سنووری قەرەتەپەوە هاتبووە نزیك بازگەی قەرەتەپەی سەر بە پارێزگای دیالە و ئامانجی خۆتەقاندنەوە بوو لەو بازگەیەدا، هاوكات لە 27ـی هەمان مانگیشدا سێ تیرۆریستی تر لە نزیک جەلەولا دەستگیر كران.\nسەرچاوەیەكی ئاسایش لە جەلەولا بە ״ئاژانس״ی وت: ״ئاسایش زانیاریی لەسەر ئەو سێ تیرۆریستە كۆ كردبووەوە، دوای دەستگیركردنیان لە كاتی لێكۆڵینەوەدا دانیان بەوەدا ناوە هاوكاری داعش بوون.״\nوتیشی: ״ئەو سێ تیرۆریستەی دەستگیر كراون عەرەبی دانیشتووی جەلەولان و پێشتر ئاوارەی ناوچەكانی گەرمیان بوون.״\nخەلیل خوداداد، بەرپرسی كۆمیتەی جەلەولای یەكێتیی بە ״ئاژانس״ی وت: ״بە پێی ئەو زانیارییانەی پێمان دەگات لە ڕێگەی ڕێكخستنەكانمانەوە داعش لە سنوورەكەدا بە تایبەت لە ناوچەی ئیمام وەیس و نزیك دەریاچەی حەمرین جموجۆڵیان دەست پێ كردووە و ئامانجیان ئەنجامدانی چالاكی تیرۆریستییە.״\nلەگەڵ دەستپێكردنەوەی پڕۆسەی ئازادكردنەوەی موسڵ، داعش لە هەوڵی هێرشكردنە سەر كەركوك و ناوچە كوردستانییەكاندایە، ئەوەش بە ئامانجی گەڕانەوەی پێشمەرگە و پاشەكشەپێكردنی لە شەڕی موسڵ.\nعیرفان حەمەخان، جێگری فەرماندەی لیوای سێی هێزەكانی پێشمەرگە لە جەلەولا بە ״ئاژانس״ی ڕاگەیاند، بە پێی زانیارییەكانیان داعش لە سنوورەكەدا خۆی كۆ كردووەتەوە بۆ تێكدانی ئەمنییەتی ناوچەكە.\nوتیشی: ״داعش هەوڵی زۆری داوە بۆ ئەوەی بۆشاییەكی ئەمنی بدۆزێتەوە، بەڵام بێسوود بووە، بۆیە پلانەكەیان گۆڕی بۆ هاوەنبارانكردنی سەنگەرەكانی پێشمەرگە لە سنوورەکانی قەرەتەپە و جەلەولا.״\nهاوكات حاجی عوسمان عەبدولكەریم، فەرماندەی لیوای 136ـی هێزەكانی پێشمەرگە لە باشووری قەرەتەپە بۆ ״ئاژانس״ی ڕوون كردەوە، لە دوای هێرشەكەی داعشەوە بۆ سەر كەركوك داعش لە سنووری قەرەتە دەستی بە جموجۆڵی زیاتر كردووە.\nباسی لەوەش كرد، داعش چەند جارێك هەوڵی داوە هێرش بكاتە سەر پێشمەرگە، بەڵام پێش هێرشەكان زانیارییان پێگەیشتووە و پلانەكانیان شكستی هێناوە.\nوتیشی: ״ئێستا داعش لە ناوچەكە بە مەفرەزەی چەكداری لە هەوڵی نائارامكردنی ناوچەكەدان.״


توركیا و پێكدادن د ناڤبەرا بەرژەوەندیان\nرژێما سوریا د نامەیەكێ بو ئەنجومەنێ ئاسایشا نەتەوەیێن ئێكگرتوو، ھێزێن سوریا دیموكرات وەكی ھێزەك تیروریستی پێناسە دكەت بوچوننەك ھاوتەریب د گەل بوچونێن توركیا. رژێما ئەسەد ئاماژە ب رزگاركرنا خاكا سوریا ژ بن دەستێ تیروریستان دەكەت ب رێكا ھێرشا لەشكەرێ سوریا، و توركیا ژی تەكەز ل سەر ھندێ دكەت كو ئەگەر ئەمریكا دەڤەرا ئارام ل گورەی خواستێن توركیا جێبجێ نەكەن، ئەو دێ ھێرش بكەن سەر باكورێ روژھەلاتێ سوریا كو مەبەست ژی كوردستانە و دێ دەڤەرێ ژ ھێزێن كو ئەو ەكی تیرورسی بناڤ دكەن، پاقژ بكەن. ل ڤێ دەرێ ھەردو دەوڵەتێن سوریا و توركیا د بەرامبەر ئەمریكا و ھاوپەیمانێن وێ گوتارەك ئێكگرتوو ھەنە، و ئاماژە ب ئێك خواست و كردار دكەن. ل ڤێ دەرێ ئەسەد خوە نێزیكی توركیا دكەت. ھزرا ھەبونا ھێرشكرن بو سەر دەڤەرا كوردستانێ و دەڤەرا كو ل بن كونترولا ھێزێن ھ.س.د. دایە، خاوەن مەترسی یەك مەزنە تایبەتی بو ئەمریكا د كاتەكێ ئەگەر ھێزێن ئەمریكا ل وێ دەڤەرێ نەمینن. پرس ئەوە ئەرێ ئەمریكا دێ ھێزێن خوە ڤەكێشیت و رێكێ بدەت ئەسەد قەتلوعاما كوردان بكەت؟\nد گەل ڤێ یەكێ ژی، روژەك پشتی نامەیا ئەسەد و روژەك بەری كومبونا سێ قولی یا د ناڤبەرا روسیا-توركیا و ئیران، جێمس جێفری نێردراوی تایبەتێ ئەمریكا بوچونا ئەمریكا سەبارەت ب روژھەلاتێ فورات و چارەنڤیسێ ھێزێن ئەمریكا خستی یە بەر چاڤێنن كومەلگەھا جیھانی. ئەڤ داخویانی یا بەرپرسێن ئەمریكا خالەك وەرچەرخان و دژی ھەمو داخویانیێن بەری نوكە بویە. مانەوەیا بەشەك ژ ھێزێن ئەمریكا بو ماوەیەك نەدیار ل روژھەلاتێ دێ بیتە ھوكارێ ھندێ ناڤبەرا توركیا و ئەمریكا سەرگێژی و نەخوشیێن مەستر بێننە ئارا. توركیا ل بەندا وێ بویە ئەمریكا ھێزێن خوە ژ سوریا ب گشتی ڤەكێشیت. ھاوتەریب ژی، لایەنێن سەربازیێن ئەمریكا ئاماژە ب ھندێ دكەن، كو دەست ب راھێننان ب ھێزێن سوریا دیموكرات دكەن ژ بوی مفا وەرگرتن ژ فروكەیێن بێ فروكەڤان. \nھاودەم ھێزێن ئوپوزیسیونا توركیا وەكی ج.ھ.پ. داخوازێ ژی ئەردوغان دكەن كو دانوستاندنێن راستەوخو د گەل سوریا بكەت دا كو ب ئاسایی كرنا پەیوەندیێن خوە، ھەول بدەت ببیتە خاوەن پێگە ل سوریا داھاتو. د گەل ڤێ یەكێ ژی رێكخوشكەر بیت ژ بوی ڤەگەرانا ئاوارەیێن سوریا. ئەردوغان ژ بەر ھندێ كو ھەمی كارتێن خوەیێن سیاسی ل سوریا بێ بوھا ھێلاینە، د ناڤخویا توركیا و ناڤ حزبا خوە یا ئاكپارتی ژی توشی ئاستەنگێن مەزن و بەرفرە بویە. ژ بەر سروشتێ شەسایەتی یا وی یا سیاسی،  گەلەك دژوارە كو ئەردوغان گوھداری یا بوچونێن ھێزێن ئوپوزیسیونا توركیا بكەت، یان ژی پێشەوازی یا پێشنیارەك تایبەت ب ئاسایی كرنا پەیوەندی یان د گەل رژێما ئەسەد بكەت. دبیت ژی كو رژێما سوریا خواستا ھندێ نینن راستەوخو د گەل ئەردوغان دانوستاندنێ دكەت، بەلكو روسیا ل ڤێ دەرێ رێگرە. چوننكە ب ئەگەرا ئاسایی بونا پەیوەندیێن ئەسەد و ئەردوغان، ئێدی دبیت كو گوشارێن ل سەر ئەردوخان كێمتر بن. لەورا، روسیا دڤێت ب دروستكرنا گوشارێن زێدەتر ل سەر ئەردوغان، باشترین دەرفەتان ژ ئەردوغان وەربگریت پیخامەتا جێبجێكرنا سیاسەتا روسیا ل سوریا.\nیا دیارە ژی كو ھەم روسیا و ھەم ژی ئیران دژی خواستێن توركیانە سەبارەت ب ھێرش كرن و دروستكرنا دەڤەرا ئارام. ئەڤ ئێك ل ژێر ھەر پاساوەك بیت، روسیا ژی باش دزانیت كو ھێزێن سوریا دیموكرات ئەو ھێز و توانا نینن كو ل بەرامبەر ھێزێن توركیا بەرگری ژ خوە بكەن. لەورا ب داگیركرنا روژھەلاتێ فراتێ ژ لایێ توركیا ڤە، پێگەھا توركیا ل سەر مێزا گوفتوگویان ل ئاستانا، ژێنێف و بەرامبەر روسیا و ئیرانێ، دێ بھێز بیت. لەورا روسیا ڤێ یەكێ ب ھیچ ووێوەیەكێ پەسەند ناكەت كو توركیایەك كو نوكە ل بن سێبەرا وێ دا دژیت، ل داھاتو دا بەرامبەر وی ل سەر مێزا گوفتگو بھێز بێتە مەیدانێ. ھندی ژ روسیا بێت، دێ ھەول دەت كو توركیا لاواز بكەت. ھێرشێن ھێزێن سوریا بو سەر دەڤەرا ئیدلیب و خان شیخون، نامەیەك یا روسیا بویە بو توركیا، كو نابیت توركیا پیێ خوە ژ بەركا خوە زێدەتر درێزژ بكەت. \nد وێنەیەك ھەنوكی دا، ب ھەمان شێوەی كو توركیا ئەمریكا تاوانبار دكەت ب پشتگیری یا تیروریستان، روسیا ژی ب ھەمان شێوە توركیا تاوانبار دكەت ب پشتگیری یا رێكخراو و گروپێن تیروریستی ب تایبەتی دەڤەرا ئیدلیب. روسیا پێداگیری ل سەر ھندێ دكەت كو دڤێت توركیا ئەركێ سەر شانێ خوە كو ل رێككەفتنا 17 ئەیلول 2018ێ ل سوچی ڤاژوكری یە جێبجێ بكەت سەبارەت ب رێككەفتنا دەربارێ ئیدلب و روسیا ژی ژ ڤێ یەكێ نیگەرانە كو توركیا چ پێنگاڤ نەئاڤێتەن. لەورا، د لێكدانەكێ د ناڤبەرا رێككەفتنا ئەمریكا و توركیا سەبارەت ب دەڤەرا ئارام، كو توركیا پێداگیری دكەت، دبیت كو ھەمان میكانیزمێن كو روسیا و توركیا سەبارەت ب وێ رێككەفتینە، رێككەفتنەك بێتە كرن. بەس بابەتەك وەھا گەلەك دویرە ژ راستی ژ بەر ئەگەرێن ھندێ كو نە ئیران و نە ژی روسیا پشتگیری یا ھندێ دكەت كو سوریا پتر بێتە دابەشكرن. ھەروەھا ژی روسیا پشتگیری یا پلانا توركیا بو دەڤەرا ئارام ناكەت، و ئەڤ ئێك ژی د كومبونا سێ قولی یا ئانكارا د ناڤبەرا 16/17- ئەیلول 2019 پوتین ئەڤ ئێك بو ئەردوخان رونە كری یە. دڤی بواری دا ژی ئیران پشتگیری یا روسیا دكەت. ئەڤ ئێك ژی وێنەیەك وەسا دیار دكەت كو ئەردوغان نوكە ئێخسیرە د ناڤبەینا " چەكوچ و بزمارێ" ئەمریكا و روسیا. ئەڤ داخویانی یا پوتین ل دژی وێ داخویانی یا بەری نوكە بویە كو " تێگەھیشتن نیشاندایە" سەبارەت ب دلتەنگیێن توركیا سەبارەت ب دروستكرنا دەڤەرەك ئارام. و ھەم ئیران و ھەم ژی روسیا پشتگیری یا ھندێ دكەن كو پرسگرك ب رێكا رێككەفتنا ئادانا د ناڤبەرا توركیا- سوریا دا بێتە چارەسەركرن. پرس ئەڤە، د رەوشەك وەھا كو ئەمریكا ل روژھەلاتێ فراتێ بالادەستێ، دێ چاوان توركیا رێككەفتنا ئادانا جێبجێ بكەت؟ لەورا، گەلەك دژوارە ھەتا پەیدا بونا ریكەچارەسەری یا سیاسی، توركیا بشێت رێككەفتنا ئادانا جێبجێ بكەت.\nل سەر ئاستێ ناڤخویێ توركیا، ڤەشارتی نیین كو ئیرو د ناڤ خویا ئاكپارتی دا دەنگێ نەرازیبونێ ب شێوەیەك بەربلاڤبویە، كو ئێدی كومەلگەھا توركیا ب جدی ل سەر ڤی بابەتی دئاخڤیت. گوشارێن ل سەر ئەردوغان گەلەكن، و ڤێ ژی سێ ھوكارێن خوە ھەنە:، ئێكەم، ئەو ئابوری یا كو توركیا ب شێوەیەكێ ب ھێز ل سەر ھاتبو ئاڤاكرن، توشی دارمانەك جدی بویە، گرانی بەربلاڤ بویە، بێ شولی زێدەتر بویە، و وەبەرھێنەرێن بیانی و ناڤخوی متمانە ب ستراتێژیێێن حكومەتێ نەماینە. دوویەم، د ئاستێ سیاسەتا دەرڤە، ئاكپارتی توشی شاشیێن مەزن و جدی بویە، ل روژھەلاتا ناڤین ب پشتەڤانی كرن ژ ئێخوان موسلمانان و رێكخراوێن تیروریستی و دەستوەردان د ناڤ كاروبوارێ ناڤخویێ وەلاتان، باوەری یا خوە ژ دەست دایە. ئوروپا ئێدی توركیا وەكی سەرئێشی یەك مەزن بو خوە دبینیت و دەرفەتا ئەدام بونا توركیا د ڤی بواری دا نەمایە. د گەل ئەمریكا ھاوپەیمانێ ستراتێژیك، پەیوەندیێن وان گەلەك لاوازن، نەڤەشارتی یە كو پەیوەندیێن ئەمریكا و توركیا دپروسەیەكێ دا نە كو مرۆڤ دشێت ئاماژە ب چارەنڤیس سازا جورێ پەیوەندیێ بكەت. كێشەیێن نەفت و گازێ ل دەریای ناڤەراست و دروستبونا بەرەیەك نوی كو مسر، یونان و قبرس بەشدارن، دەرفەتا جولەیێ بو توركیا نەھێلایە، و ل ئالی دی، ب خوە نێزیك كرن د گەل ئیران و روسیا، توركیا كەفتی یە خەندەقەكێ كو ددەركەفتن ژێێ دژوارە بو ئەردوغان. ل سەر ئاستێ ناڤخو، سیستەما سیاسی توركیا بویە زیندانەك بو ھەر رەخنەگرەكێ.\nدوو ھاوپەیمانێن ناتو، ل ئالی یەكێ ئەردوغان ب گەرمكرنا ئاگرێ دژایەتی كرنا ئەمریكا ل ناڤخویا توركیا، ژینگەھەك دروستكری یە كو ئێدی ب چاڤەك " ئیمپریالیستی" ل ئەمریكا تێتە نێرین، تایبەتی ژی راگەیاندنا كو نێزیكی حكومەت و دەوڵەتا توركیایە. مەزندەیا ھندێ ژی تێتە كرن كو ئەڤە كاریگەری یەك درێژخایەن بكەت ل سەر بوچونا ھاولاتیێن توركیا بەرامبەر ئەمریكا. ئەمریكا ژی دیارە ل بەرژەوەندی یا خوە دا نەبینیت دست ژ پشتگیری یا ھ.س. د. دێ بەردەت. دروستبونا ھەرێمەك كوردی ل سوریا ژی كاریگەری یەك بەرفرە دێ ل سەر پەیوەندیێن توركیا- ئەمریكا بكەت. ئەگەر ھەرێمەك ل سەردەمێ سەرۆكاتی یا ئەردوغان بێێتە دروستكرن، كو خاوەن پێناسەیا كوردستانی و كوردی بیت، مێژوی یەن ئەردوغان دێ بێتە تاوانباركرن ژ لایێ نەتەوەپەرەستێن توركیاڤە كو خیانەت ل نەتەوەیا توركیا كری یە. ئیرو ل سەر ئاستێ ناڤخو، و ب دروستبونا دوو پارتیێن نوی ب سەرۆكاتی یا داودئوغلو و باباجان، و نێزیكی یا ھاوپەیمانی د ناڤبەرا ج.ھ.پ. و ھادەپ، د ناڤ كومەلگەھا توركیا دا ژی بزاڤەك دروست بویە كو ئێدی سەردەمێ سەلتەنەتا ئەردوغانن و ئاكپارتی دڤێت ب دوماھیك بێت. پرس ئەڤە، ب دوماھیك ھاتنا سەردەمەك وەھا، دێ چارەنڤیسێ ئەردوغان چ بیت؟ شك دڤێ دا نینن كو ئەردوغان پشتی شكەستا سیاسی ل ھەلبژارتنێن داھاتیێن توركیا، دێ توشی سەرگێژی یا دەسەڵاتێ دادوەری بیت.\n*نوسەری ئام بابتە مامۆستای بەشی زانستی سیاسەتی گشتی – ز. دھوك-ە\n21 بۆ بەرێز وەزیری خوێندنی باڵاو توێژینەوەی زانستی ھەرێمی كوردستان\n22 توركیاو ئەمریكا: روژئاڤایێ كوردستانێ‌و ناوچەیا ئارام\n23 قەلەمبازی یا توركیاو ئەمریكا


مه‌سرور بارزانی 35 ملیار دیناری بۆ چەند پڕۆژەیەكی سلێمانی وگه‌رمیان و هه‌ڵه‌بجه و ڕاپه‌رین تەرخان كرد - رۆژنامه‌ی خه‌بات\nمه‌سرور بارزانی 35 ملیار دیناری بۆ چەند پڕۆژەیەكی سلێمانی وگه‌رمیان و هه‌ڵه‌بجه و ڕاپه‌رین تەرخان كرد\nله كانونی یه‌كه‌م 14, 2020\nبریكاری وه‌زاره‌تی ئاوه‌دانكردنه‌وه و نیشته‌جێكردن، ڕایده‌گه‌ێنێت ، مه‌سرور بارزانی سه‌رۆكی حكوومه‌تی هه‌رێمی كوردستان بڕی 35 ملیار دیناری بۆ چه‌ند پڕۆژه‌یه‌كی پارێزگاكانی سلێمانی و هه‌ڵه‌بجه و ئیداره‌كانی گه‌رمیان و ڕاپه‌ڕین ته‌رخان كرد.\nئه‌مڕۆ دووشه‌ممه 14 ى 12 ى 2020 ، ئاگرین عەبدوڵڵا، بریكاری وەزارەتی ئاوەدانكردنەوە و نیشتەجێكردن ڕایگه‌یاند كه مه‌سرور بارزانی، سه‌رۆكی حكوومه‌تی هه‌رێمی كوردستان بڕی 35 ملیار دیناری بە شێوەی نەختینە بۆ پارێزگاكانی سلێمانی و هه‌ڵه‌بجه و ئیداره‌كانی راپەڕین و گەرمیان ته‌رخان كرد.\nبریكاری وه‌زاره‌تی ئاوه‌دانكردنه‌وه ئاماژه بۆ ئه‌وه‌ش ده‌كات، كه ئه‌و پڕۆژانه، نوێ نین و دەستیان پێكردبوو، 270 ملیار دیناریان پێویستە بۆ ته‌واوبوون، ئەو بڕه پارەیه‌ی بڕیاری لێدراوە ته‌رخان بكرێ بۆ بەگەڕخستنەوەیانە.\nله باره‌ی پڕۆژه‌كانیش، ئاماژه بۆ ئه‌وه ده‌كات: پڕۆژه‌كان بریتین له دووسایدكردنی دوكان – چوارقوڕنە، ڕێگەی كفری – كەلار لە گەرمیان، ڕێگەی باشماخ پێنجوێن، سەید سادق – هەڵەبجە، وارماوە – پێنجوێن، كه هەندێكیان پێشتر خرابوونەوە كار و لە لایەن سەرۆكی حكوومەتەوە پارەیان بۆ تەرخان كرابوو.\nئاگرین عه‌بدوڵڵا بریكاری وه‌زاره‌تی ئاوه‌دانكردنه‌وه ده‌شڵێت، كه ئه‌و پڕۆژانەی لە ژێر ئەنجامداندا بوون، بەهۆی نەبوونی نەختینەوە وەستابوون و ئەم بڕە پارەیە دەیانخاتەوە گەڕ .\nبابه‌تی پێشوو چەکدارانی پەکەکە تەقەیان له خاڵێكی پشكنینی پێشمه‌رگه كرد و پێشمه‌رگه‌یه‌ك شه‌هیدبوو\nبابه‌تی دواتر دەبێ جیاوازی بكرێ لە نێوان (خۆپیشاندەر) و (لادەر)


به‌همه‌ن قوبادی پڕشانازیترین ده‌رهێنه‌ری كوردی ئێرانه له فێستیڤاڵی كان - جام کوردی\nبه‌همه‌ن قوبادی پڕشانازیترین ده‌رهێنه‌ری كوردی ئێرانه له فێستیڤاڵی كان\nبه‌ده‌ستهێنانی 6 خه‌ڵاتی گرینگی سینه‌مایی له به‌شه جۆراوجۆره‌كانی فێستیڤاڵی فیلمی "كان"، سینه‌ماكاری ناوداری كورد "به‌همه‌ن قوبادی" پڕشانازیترین ده‌رهێنه‌ری كوردی ئێرانه له‌م فێستیڤاڵەدا.\nبە پێی ڕاپۆرتی جام کوردی، سینه‌ماكاری ناوداری كورد "به‌همه‌ن قوبادی" به به‌ده‌ستێهنانی 6 خه‌ڵاتی گرینگی سینه‌مایی له خوله جۆراوجۆره‌كانی فێستیڤاڵ ، نێوده‌وڵه‌تی فیلمی "كان"ی فه‌ڕه‌نسا پڕشانازیترین ده‌رهێنه‌ری كوردی مێژووی سینه‌مای ئێران و كوردستانه.\nفیلمی سینه‌مایی "ساتێك بۆ مه‌ستی ئه‌سپه‌كان" A Time for Drunken Horses یه‌كه‌مین به‌رهه‌می بڵندی سینه‌ماكاری به‌ئه‌زموونی كورد "به‌همه‌ن قوبادی" له په‌نجا و سێیه‌مین خولی فێستیڤاڵی نێوده‌وڵه‌تی فیلمی "كان" له ساڵی 2000 له شاری كان له وڵاتی فه‌ڕه‌نسا نمایشكرا و سێ خه‌ڵاتی ئه‌م فێستیڤاڵه گرینگه‌یسینه‌مای جیهان به‌ده‌ستهێنا، له‌وانه: خه‌ڵاتی "كامێڕای زێڕین" Camera Dor و له به‌شی "دوو هه‌فته‌ی ده‌رهێنه‌ره‌كان"دا خه‌ڵاتی "ئه‌زموون و هونه‌ر" C.I.C.A.E واته "به‌هره‌مه‌ندی گه‌نج، به‌رهه‌می داهێنه‌ر و بوێرانه"ی ئه‌م به‌شه و هه‌روه‌ها خه‌ڵاتی "فیپڕشی" FIPRESCI واته "فیدڕاسیونی نێوده‌وڵه‌تی ڕخنه‌گرانیسینه‌ما".\nله درێژه‌دا فیلمی سینه‌مایی "گۆرانییه‌كانی وڵاتی دایكیم" Marooned in Iraqله ده‌رهێنانی قوبادی له په‌نجا و پێنجه‌مین خولی فێستیڤاڵی نێوده‌وڵه‌تیفیلمی "كان" له ساڵی 2002 نمایشكرا و خه‌ڵاتی "فڕانسوا شاڵه"ی The Francois - Chalais به‌ده‌ستهێنا.\nئه‌م سینه‌ماكاره كورده ساڵی 2009 به فیلمی سینه‌مایی "كه‌س ئاگای له پشیله‌یئێرانییه‌كان نییه!" No One Knows About Persian Cats له به‌شی "جۆرێكڕوانین" له شه‌ست و دووه‌مین خولی فێستیڤاڵی نێوده‌وڵه‌تی فیلمی "كان"به‌شداریی كرد و خه‌ڵاتی "فڕانسوا شاڵه" و هه‌روه‌ها خه‌ڵاتی تایبه‌تی بۆ "كاره نوێیه‌كان و ڕوانی نوێی" به‌ده‌ستهێنا.\n"به‌همه‌ن قوبادی" به وه‌رگرتنی سێ خه‌ڵاتی فیلمی سینه‌مایی "ساتێك بۆ مه‌ستی ئه‌سپه‌كان"، یه‌ك خه‌ڵاتی فیلمی سینه‌مایی "گۆرانییه‌كانی وڵاتی دایكیم" وهه‌روه‌ها دوو خه‌ڵاتی فیلمی سینه‌مایی "كه‌س ئاگای له پشیله‌ی ئێرانییه‌كان نییه!"، به به‌ده‌ستهێنانی 6 خه‌ڵاتی گرینگی سینه‌مایی له به‌شه جۆراوجۆره‌كانیفێستیڤاڵی فیلمی "كان"، پڕشانازیترین ده‌رهێنه‌ره له مێژووی سینه‌مای ئێرانو كوردستان.\nبه گشتیی سینه‌مای ئێران تا ئێستا له 71 خولی فێستیڤاڵی نێوده‌وڵه‌تی فیلمی "كان"، 39 خه‌ڵاتی به‌ده‌ستهێناوه كه 6 خه‌ڵاته‌كه‌ی "به‌همه‌ن قوبادی" له‌ڕیزبه‌ندی سه‌ره‌وه‌ی ئه‌م خه‌ڵاته‌نه دایه و وه‌كوو سینه‌ماكارێكی سه‌ركه‌وتوو دێته ئه‌ژمار، كه زۆرترین خه‌ڵاتی له‌م فێستیڤاڵه گرینگه بۆ خۆی مسۆگۆ كردووه.\nبێگومان سینه‌ماكاری ناوداری كوردی ئێرانی "عه‌باس كیارۆسته‌می" به فیلمی سینه‌مایی"تامی گێلاس" Taste of Cherry له په‌نجایه‌مین خولی فێستیڤاڵی نێوده‌وڵه‌تیفیلمی "كان" له ساڵی 1997، خه‌ڵاتی "جڵه خورمای زێڕین"ی Palme d'Orبه‌ده‌ستهێنا كه یه‌كه‌مین خه‌ڵاتی گرینگی سینه‌مای ئێران له ئاستی جیهان دێته ئه‌ژمار و وه‌رگرتنی سێ خه‌ڵاتی دیكه له‌م فێستیڤاڵه، یه‌كێكی دیكه له‌سینه‌ماكارانی پڕشانازی ئێرانه و "ئه‌سغه‌ر فه‌رهادی" و "جه‌عفه‌ر په‌ناهی"یه‌كێكی دیكه له‌و سینه‌ماكاره ئێرانییانه‌ن كه له‌م ڕووداوه گرینگه‌ی سینه‌مایجیهان سه‌ركه‌وتنیان به‌ده‌ستهێناوه.\nیه‌كه‌مین خولی فێستیڤاڵی نێوده‌وڵه‌تی فیلمی "كان"، ڕۆژی 20ی سێپته‌مبه‌ری ساڵی 1946 له شاری ساحیلی كان له وڵاتی فه‌ڕه‌نسا ده‌ستی پێكرد و یه‌كه‌مین به‌شداربوونی فیلمێكی ئێرانی بۆ فیلمی "كوروش كبیر" واته "كوروشی مه‌زن" له ده‌رهێنانی "مسته‌فا فه‌رزانه" ده‌گه‌ڕێته‌وه كه ساڵی 1962 له به‌شی پێشبڕكێیكورته فیلمی ئه‌م فێستیڤاڵه نمایشكرا.\nله درێژه‌دا كورته فیلمی "سه‌رهه‌ڵدانی خۆر" له ده‌رهێنانی "ئه‌حمه‌د فاڕووقی قاجار" له به‌شی پێشبڕكێی كورته فیلمه‌كانی فێستیڤاڵی نێوده‌وڵه‌تی فیلمی"كان" له ساڵی 1965 نمایشكرا و خه‌ڵاتی "ئه‌نجوومه‌نی به‌ڵای ته‌كنیكی" به‌ده‌ستهێنا. پاشان فیلمی سینه‌مایی "زندگی و دیگر هیچ" واته "ژیان و چی دیكه" Life، and Nothing More... له ده‌رهێنانی "عه‌باس كیارۆسته‌می" له چل و پێنجه‌مین خولی فێستیڤاڵی نێوده‌وڵه‌تی فیلمی "كان" له ساڵی 1992 نمایشكرا و خه‌ڵاتی باشترین فیلمی به‌شی "جۆرێك ڕوانین" و خه‌ڵاتی "رۆسۆلینی" به‌ده‌ستهێنا.\nساڵی 1995 فیلمی سینه‌مایی "بادكنك سفید" واته "پفدانگی سپی" The White Balloon له ده‌رهێنانی "جه‌عفه‌ر په‌ناهی" له چل و هه‌شته‌مین خولی فێستیڤاڵی نێوده‌وڵه‌تی فیلمی "كان" نمایشكرا و توانی خه‌ڵاتی "كامێڕای زێڕین"، خه‌ڵاتی"فیپڕشی" واته "فیدڕاسیونی نێوده‌وڵه‌تی ڕخنه‌گرانی سینه‌ما" و هه‌روه‌ها خه‌ڵاتی باشترین فیلمی به‌شی "پازده ڕۆژ ده‌رهێنه‌ره‌كانی كان"ی به‌ده‌ستێهنا.\nساڵی 2000 فیلمی سینه‌مایی "ته‌خته‌ی ڕه‌ش" Blackboards له ده‌رهێنانی "سه‌میرا مه‌خمه‌لباف" له په‌نجا و سێیه‌مین خولی فێستیڤاڵی نێوده‌وڵه‌تی فیلمی "كان" نمایشكرا و توانی "خه‌ڵاتی ده‌دوه‌ران" به‌ده‌ستبێنێت. و له هه‌مان ساڵیشدا فیلمی سینه‌مایی "جومعه" Djomeh له ده‌رهێنانی "حه‌سه‌ن یه‌كتاپه‌ناه" خه‌ڵاتی"كامێڕای زێڕین"ی پێبه‌خشرا.\nساڵی 2001 فیلمی سینه‌مایی "سفر قندهار" واته "سه‌فه‌ری قه‌نده‌هار" Kandahar له ده‌رهێنانی "موحسین مه‌خمه‌لباف" له به‌شی پێشبڕكێی په‌نجا و چواره‌مین فێستیڤاڵی نێوده‌وڵه‌تی فیلمی "كان" نمایشكرا و خه‌ڵاتی گه‌وره‌ی "كڵێسه‌یجیهانی" به‌ده‌ستێهنا.\nساڵی 2002 فیلمی سینه‌مایی "زیر نور ماه" واته "له ژێر ڕووناكی مانگ" Under the Moonlight له ده‌رهێنانی "ڕه‌زا میركه‌ریمی" خه‌ڵاتی باشترین فیلمی به‌شی "هه‌فته‌ی ڕخنه‌گران"ی په‌نجا و پێنجه‌مین خولی فێستیڤاڵی نێوده‌وڵه‌تی فیلمی "كان"ی پێبه‌خشرا.\nساڵی 2003 فیلمی سینه‌مایی "پنج عسر" واته "پێنجی دوانیوه‌ڕۆ" At Five in the Afternoon له ده‌رهێنانی "سه‌میرا مه‌خمه‌لباف" له به‌شی پێشبڕكێی سه‌ره‌كی په‌نجا و شه‌شه‌مین خولی فێستیڤاڵی نێوده‌وڵه‌تی فیلمی "كان" نمایشكرا و خه‌ڵاتی "ئه‌ندامانی لێژنه‌ی دادوه‌ران" و خه‌ڵاتی گه‌وره‌ی "كڵێسه‌ی جیهانی" Prize of the Ecumenical Jury پێبه‌خشرا و هه‌روه‌ها فیلمی سینه‌مایی "تلایسرخ" واته "زێڕیی سوور" Crimson Gold له ده‌رهێنانی "جه‌عفه‌ر په‌ناهی"خه‌ڵاتی "ئه‌ندامانی لێژنه‌ی دادوه‌ران"ی به‌شی پێشبڕكێی "جۆرێك ڕوانینی"به‌ده‌ستێهنا.\nساڵی 2005 فیلمی سینه‌مایی "خواب تلخ" واته "خه‌ونی تاڵ" Bitter Dream له ده‌رهێنانی "موحسین ئه‌میریۆسفی" له په‌نجا و هه‌شته‌مین خولی فێستیڤاڵی نێوده‌وڵه‌تی فیلمی "كان" نمایشكرا و ڕێزلێنانی ئه‌ندامانی لێژنه‌ی دادوه‌رانی"كامێڕای زێڕین" و خه‌ڵاتی "ڕوانینی گه‌نجی" به‌شی "پازده ڕۆژ ده‌رهێنه‌ران"ی ئه‌م فێستیڤاڵه‌ی پێبه‌خشرا.\nساڵی 2010 فیلمی سینه‌مایی "كپی برابر اسل" واته "كۆپی به‌رانبه‌ره به ئه‌سڵ" Certified Copy له ده‌رهێنانی "عه‌باس كیارۆسته‌می" له به‌شی پێشبڕكێی سه‌ره‌كی شه‌ست و سێیه‌مین خولی فێستیڤاڵی نێوده‌وڵه‌تی فیلمی "كان" نمایشكرا و"ژۆلییه‌ت بێنووش" Juliette Binoche ئه‌كته‌ری ناوداری فه‌ڕه‌نسی ئه‌م فیلمه خه‌ڵاتی باشترین ئه‌كته‌ری ئافره‌تی ئه‌م فێستیڤاڵه‌ی به‌ده‌ستهێنا.\nساڵی 2011 فیلمی سینه‌مایی "این یك فیلم نیست" واته "ئه‌وه یه‌ك فیلم نییه" This Is Not a Film له ده‌رهێنانی "جه‌عفه‌ر په‌ناهی" له به‌شی پێشبڕكێیسه‌ره‌كی شه‌ست و چواره‌مین خولی فێستیڤاڵی نێوده‌وڵه‌تی فیلمی "كان" نمایشكرا و خه‌ڵاتی "كڵێسه‌ی زێڕینی" به‌شی "پازده ڕۆژ ده‌رهێنه‌ران"ی به‌ده‌ستێهنا وفیلمی سینه‌مایی "به امید دیدار" واته "به ئه‌مێدی دیدار" Goodbye له ده‌رهێنانی "محه‌مه‌د ڕه‌سووڵ ئۆف" خه‌ڵاتی باشترین ده‌رهێنه‌ری به‌شی "جۆرێكڕوانین" و هه‌روه‌ها خه‌ڵاتی "فڕانسوا شاڵه"ی پێبه‌خشرا.\nساڵی 2013 فیلمی سینه‌مایی "گزشته" واته "ڕابردوو" The Past له ده‌رهێنانی "ئه‌سغه‌ر فه‌رهادی" له به‌شی پێشبڕكێی سه‌ره‌كی شه‌ست و شه‌شه‌مین خولی فێستیڤاڵی نێوده‌وڵه‌تی فیلمی "كان" نمایشكرا و "بێرێنیس بێرژۆ" Bérénice Bejo ئكته‌ری ئه‌م فیلمه خه‌ڵاتی باشترین ئه‌كته‌ری ئافره‌ت و فه‌رهادی خه‌ڵاتی "كڵێسه‌یجیهانی"ی به‌ده‌ستهێنا و له هه‌مان ساڵیشدا فیلمی سینه‌مایی "دست نوشته‌ها نمیسوزند" واته "ده‌ستنووسه‌كان ناسووتێن" Manuscripts Don't Burn له‌ده‌رهێنانی "محه‌مه‌د ڕه‌سووڵ ئۆف" خه‌ڵاتی "فیپڕشی" پێبه‌خشرا.\nساڵی 2015 فیلمی سینه‌مایی "ناهید" Nahid له ده‌رهێنانی "ئایدا په‌ناهه‌نده" به ده‌ورگێڕانی "نه‌وید محه‌مه‌دزاده" خه‌ڵاتی "داهاتووی ڕووناك"ی BrightFuture به‌شی "جۆرێك ڕوانینی"ی شه‌ست و هه‌شته‌مین خولی فێستیڤاڵی فیلمی"كان"ی به‌ده‌ستهێنا.\nساڵی 2016 فیلمی سینه‌مایی "فروشنده" واته "فرۆشیار" The Salesman له‌ده‌رهێنانی "ئه‌سغه‌ر فه‌رهادی" له به‌شی پێشبڕكێی سه‌ره‌كی شه‌ست و نۆیه‌مین خولی فێستیڤاڵی فیلمی "كان" نمایشكرا و خه‌ڵاتی "باشترین سیناریۆ" و هه‌روه‌ها ئه‌كته‌ری ناوداری سینه‌مای ئێران "شه‌هاب حوسێنی" خه‌ڵاتی باشترین ئه‌كته‌ریپیاویی به‌ده‌ستهێنا.\nساڵی 2017 فیلمی سینه‌مایی "لۆڕد" A Man of Integrity له ده‌رهێنانی "محه‌مه‌مه‌د ڕوسووڵ ئۆف" له حه‌فتایه‌مین خولی فێستیڤاڵی نێوده‌وڵه‌تی فیلمی"كان" نمایشكرا و خه‌ڵاتی به‌شی "جۆرێك ڕوانینی" ئه‌م فێستیڤاڵه‌ی به‌ده‌ستهێنا.\nساڵی 2018 فیلمی سینه‌مایی "سه رخ" واته "سێ ڕوخسار" Three Faces له ده‌رهێنانی "جه‌عفه‌ر په‌ناهی" له به‌شی "پێشبڕكێی سه‌ره‌كی" حه‌فتا و یه‌كه‌مینخولی فێستیڤاڵی نێوده‌وڵه‌تی فیلمی "كان" نمایشكرا و خه‌ڵاتی باشترین سیناریۆی به‌ده‌ستهێنا. ئا/ مه‌نسوور جیهانی\nجام کوردی بەهمەن قوبادی کان فێستیڤاڵ سینەمای ئێران


حوكمی یاری بۆكسێن (الملاكمة) و زۆرانبازی لەگەڵ گا ، و زۆرانبازی ئازاد (المصارعة الـحرة) چیە؟: ماڵپەڕی وەڵامەکان\nهەمەجۆرحوكمی یاری بۆكسێن (الملاكمة) و زۆرانبازی لەگەڵ گا ، و زۆرانبازی ئازاد (المصارعة الـحرة) چیە؟\nحوكمی یاری بۆكسێن (الملاكمة) و زۆرانبازی لەگەڵ گا ، و زۆرانبازی ئازاد (المصارعة الـحرة) چیە؟\nحوكمی یاری بۆكسێن (یان: مشتە كۆڵە) (الملاكمة)، و زۆرانبازی لەگەڵ گا (وومصارعة الثيران)، و زۆرانبازی ئازاد (المصارعة الـحرة) چیە؟\nیاری بۆكسێن و زۆرانبازی لە گەڵ گا لەو یاریانەن كە لە ئاینی ئیسلامی پیرۆزدا قەدەغەكراون، لە بەر ئەو زیانە زۆرو ترسناكیە گەورەیەی كە لە بۆكسێندا هەیە، و لە بەر ئەو ئەزیەت دانە ناڕەواییەی كە بەرامبەر بە ئاژەڵەكە ئەنجام دەدرێت لەزۆرانبازی لە گەڵ گادا، بەڵام سەبارەت بە زۆرانبازی ئازاد كە ترسناكی و ئازارێكی تێدا نی یە لەگەڵ دەرنەكەوتنی عەورەت،ئەوا هیچ ڕێگرێك نی یە لە حەڵاڵێتی، لە بەر ئەو فەرموودەیەی كە زۆرانبازی پێغەمبەری خوامان (ﷺ) بۆ دەگێڕێتەوە لە گەڵ یزیدی كوڕی (ركانة) (رضي الله عنه) و لێبردنەوەشی، وە لەبەر ئەوەی كە بنەوا لەم كردارانەدا حەڵاڵێتی یە جگە لەوانەی كە شەریعەتی ئیسلامی پیرۆز قەدەغەی كردوون ،هەروەها بڕیارێك لە (الـمجمع الفقهي الإسلامي التابع لرابطة العالم الإسلامي)ەوە دەركراوە كە یاری بۆكسێن و زۆرانبازی لە گەڵ گادا قەدەغە دەكات لە بەر ئەو هۆكارانەی كە پێشتر باسمان لێوە كردن، ئەمەش دەقەكەیەتی:\nبڕیاری سێیەم: سەبارەت بە بابەتی: (یاری بۆكسێن و زۆرانبازی ئازاد و زۆرانبازی لە گەڵ گادا).\nشوكر و ستایش تەنها بۆ خوای پەروەردگار، و دروود و سەلامیش لە سەر ئەو پێغەمبەرە بێت كە پێغەمبەری بە دوادا نایەت، سەروەر و پێغەمبەرمان محمد (ﷺ) و ئەهل و بەیت و یارو یاوەرانی، پاش ئەمەش:\n(مجلس المجمع الفقهي الإسلامي لرابطة العالم الإسلامي) لە خولی دەیەمیدا، كە لە (مەككەی پیرۆز) دا و لە بەرواری (يوم السبت 24 صفر 1408 هـ الموافق 17 أكتوبر 1987 م إلى يوم الأربعاء 28 صفر 1408 هـ الموافق 31 أكتوبر 1987 م) ڕوانیویەتی یە بابەتی یاری بۆكسێن و زۆرانبازی ئازاددا لەو ڕووەی كە بە وەرزشێكی جەستەیی ڕەوا دادەنرێت، لەگەڵ زۆرانبازی لەگەڵا گادا كە بەربڵاوە لە هەندێك لە وڵاتانی بیانی دا، ئایا ڕەوایە لە ڕوانگەی ئیسلامدا یان نا ڕەوایە ؟ وە دوای تاوتوێ كردن سەبارەت بە بابەتەكە لە هەموو بوارەكانیەوە، و ئەو ئاكامانەی كە لەم جۆرانەدا دەكەوێتەوە، كە دەدرێنە پاڵ وەرزش و ناوەندەكانی ڕاگەیاندن وەكو تەلەفزیۆن لە وڵاتانی ئیسلامی جگە لەوانیش پەخشی دەكەن.\nوە دوای ڕوانین بۆ ئەو لێكۆڵینەوانەی كە پێشكەش كراون بە داواكاری (مجلس المجمع) لە خولی پێشوویدا، لە لایەن چەند پزیشكێكی پسپۆڕ و كارامە، هەروەها دوای ڕوانین بۆ ئەو ژمێریاریانەی كە لە لایەن هەندێكیانەوە پێشكەش كرابوو سەبارەت بەوەی كە ڕووی داوە لە جیهاندا، لە ئاكامی بەكاربردنی یاری بۆكسێن و ئەو ڕووداوە دڵ تەزێنانەی كە دەبینرێت لە سەر شاشەكانی تەلەفزیۆن لە ئەنجامی زۆرانبازی ئازاد، (مجلس المجمع) ئەم بڕیارەی خواری دەدات:\n[یەكەم: یاری بۆكسێن: ]\n(مجلس المجمع) بە كۆڕای دەنگ ئەوە دەبینێنت كە یاری بۆكسێن كە باسكرا، كە ئەنجام دەدرێت لە چوار چێوەی وەرزشی پێشبڕكێكان دا لە وەڵاتەكەماندا ئەنجام دەدرێت كردارێكی قەدەغەكراوە لە شەریعەتی ئیسلامی دا ، چونكە لە سەر ئەوە بنیات دەنرێت كە هەركامەیەك لە دوو یاریزانەكە زیاتر بەرامبەرەكەی ئەزیەت بدات لە جەستەیدا، ئەزیەت دانێكی زۆر لەوانەیە بگاتە ڕادەی كوێر بوون، یان تێكدانی مێشكی یاریزانەكە، شكاندنی زۆر لە ئێسكەكانی، یان دەگاتە مردن، بێئەوەی هیچ مەسئولیەتێك بكەوێتە سەر لێدەر، لە گەڵ دڵخۆشی بینەران بۆ ئەو كەسەی كە دەباتەوە، وە پێخۆش بوون بە ئازاری ئەوی تریان، ئەوەش كردارێكی قەدەغەكراوە بە گشتی و بە هەموو بەشەكانیەوە لە حوكمی ئیسلامدا، لە بەر وتەی پەروەردگار كە فەرموویەتی: [ وَلاَ تُلْقُواْ بِأَيْدِيكُمْ إِلَى التَّهْلُكَةِ ] [سورة البقرة: 195] ، وە فەرموویەتی: [ وَلاَ تَقْتُلُواْ أَنفُسَكُمْ إِنَّ اللّهَ كَانَ بِكُمْ رَحِيمًا ] [سورة النساء: 29] ، وە لە بەر ئەو فەرموودەیەی كە پێغەمبەری خوا (ﷺ) تیایدا فەرموویەتی : " لا ضرر ولا ضرار ".\nلە بەر ئەوەیە، زانایانی شەریعەت فەرموویانە ئەگەر كەسێك خوێنی خۆی حەڵاڵ بكات بۆ كەسی بەرامبەر و پێی بڵێت: (بمكوژە) نابێت بیكوژێت ، وە ئەگەر ئەو كردارەی ئەنجامدا ئەوا مەسئولە و شایستەی سزایە. وە لە سەر ئەو بنەوایە (كۆنگرە) بڕیاری ئەوە دەدات كە یاری بۆكسێن نابێت پێی بوترێت یاریەكی وەرزشی و جەستەیی یە، ناشبێت ئەنجام بدرێت، چونكە وەرزش لە سەر بنەوای مەشق ڕاهاتن نەك ئەزیەت دان یان زیان گەیاندن، وە پێویستە لاببرێت لە بەرنامەی ناوخۆی و، بەشدارنەبوونیش تیایدا لە یاریە نێو دەوڵەتیە جیهانیەكان دا، هەروەها (كۆنگرە) بڕیاری ئەوە دەدات كە ڕەوا نی یە لە بەرنامەكانی تەلەفزیۆندا پیشان بدرێت، بۆ ئەوەی لاوانمان ئەم یاریە خراپە فێر نەبن و هەوڵی لاسایی بدەن.\n[ دووەم: زۆرانبازی ئازاد: ]\nسەبارەت بە زۆرانبازی ئازاد كە تیایدا ڕەوایە بۆ هەردوو زۆرانباز كە ئەزیەت و زیان بە بەرامبەرەكەی بگەیەنێت. (كۆنگرە) ئەوەی تێدا دەبینیت كە كردەوەیەكی هاوشێوەیە بە تەواوی بۆ یاری بۆكسێن كە باسكرا، با لە شێوەشدا جیاواز بن،چونكە هەموو ئەو قەدەغەكراوانەی كە ئاماژەیان بۆ كراوە لە بۆكسێندا بەهەمان شێوە لە زۆرانبازی ئازاد كە لە شێوەی زۆرانبازیدا ئەنجام دەدرێت، هەمان حوكمی ئەویش وەردەگرێت لە قەدەغەكردندا. بەڵام ئەو جۆرەكانی تری زۆرانبازی كە تەنها لە بەر وەرزش ئەنجام دەدرێت، و تیایدا ڕێ بەوە نادرێت كە یاریزانەكان ئەزیەتی یەكتر بدەن ئەوا ڕەوایە بە پێی شەریعەت ، (كۆنگرە) یش هیچ ڕێگرێك نابینێت لە ئەنجامدانی.\n[سێیەم: زۆرانبازی لە گەڵ گا: ]\nبەڵام سەبارەت بە زۆرانبازی لە گەڵ گادا كە بەربڵاوە لە هەندێك لە وڵاتانی جیهاندا، ئەو یاریەی كە دەبێتە هۆی كوشتنی گاكە، لە لایەن یاریزانەكەوە بەشێوەیەكی هونەری كە یاریزانەكە مەشقی لە سەر كردووە، ئەمەش بەهەمان شێوە قەدەغەكراوە لە شەریعەتی ئیسلامی پیرۆزدا،چونكە دەبێتە هۆی كوشتنی ئاژەڵێك بە ئازارەوە، بە هۆی ئەو تیرانەی كە دەچەقێنرێنە گیانی،وە زۆر جاریش ئەم زۆرانبازیە دەبێتە هۆی ئەوەی گاكە زۆرانبازەكە بكوژێت وە ئەم زۆرانبازیە كارێكی دڕندانەیە، ئاینی ئیسلامی پیرۆز قەدەغەی دەكات ئەو ئایینەی كە پێغەمبەرەكەی (ﷺ) فەرموویەتی: " دخلت امرأة النار في هرة حبستها، فلا هي أطعمتها وسقتها إذ حبستها، ولا هي تركتها تأكل من خشاش الأرض " جا ئەگەر ئەمە لەبەر زندانی كردنی پشیلەیەك بێت ئەنجامدەری لەڕۆژی دواییدا بخاتە ئاگری دۆزەخەوە، ئاخۆ ئەبێ حاڵی كەسێك چۆن دەبێت گایەك ئەزیەت دەدات تا مردن ؟!\n[چوارەم: ئاژەڵ بەشەردادان: ]\nهەرەها (كۆنگرە) بڕیاری قەدەغەكردنی ئەوە دەدات بەسەر ئەوەی ڕوودەدات لە هەندێك لە وڵاتاندا لە بەگژیەكدادانی هەندێك جۆری ئاژەڵ،وەك: وشتر و بەران و كەڵەباب (كەڵەشێر) و جگە لەمانەش، تاكو یەكتر بكوژن یان ئەزیەتی یەكتر بدەن.\nگرنگترین كەسانی بەشداربوو:\nجۆرەکانی ئەزیەت دانى دراوسێ ئایا واجبە لەسەر ئافرەت حیجاب بکات لە لای برای نەنکیدا ، واتە : (خاڵی باوکی) ؟ خۆشەویسترین كردەوە لای خوای پەروەردگار چ کردەوەیەکە ؟ مەبەست چیە لە نێوەندگیرى ( الوسط ) لە دیندا؟ ئەو شتانەی کەوا پێغەمبەری خوا صلى الله علیه وسلم نەهی لێ کردوون\nسەردان: ١,٢٢٥ بەش: هەمەجۆر\nپرسیاری دواترچۆن موسڵمان پەیوەست بێت بەدینەكەیەوە لە وڵاتی كوفردا؟پرسیاری پێشترئایا حوکمـی هەڵواسینی چاوەزار ونوشتە وپارێزبەند بە منـداڵ وئۆتۆمۆبــیل وماڵان وهاوشــێوەکانی دا چیە؟


NRT TV | جیهان | سعودیە مەرجێک بۆ ئەو کەسانە دادەنێت کە بەنیازن حەج بکەن\n5692 جار خوێندراوەتەوە\nوەزیری تەندروستی سعودیە ئاشکرای کرد، وەرگرتنی ڤاکسینی دژە کۆرۆنا مەرجی بنەڕەتییە بۆ هەرکەسێک بەنیازە فەریزەی حەج ئەنجامبدات.\nرۆژنامەی عەکازی سعودی لە زاری تۆفیق رەبیعە وەزیری تەندروستی ئەو وڵاتە بڵاویکردەوە، وەزارەتەکەیان داوایکردووە پێش هاتنی وەرزی حەج بۆ ساڵی ٢٠٢١ هێزی کار و تیمی تەندروستی لە شاری مەککە و مەدینە و دەروازەکانیان و ئەو شوێنانەی حاجیان لە مەراسیمی حەجدا سەردانیان دەکەن ئامادە بکرێن و بخرێنە کار.\nراشیگەیاند، هەرکەس بەنیازە بەشداری لە بەجێهێنانی فەریزەی حەجدا بکات دەبێت ڤاکسینی دژە کۆرۆنای وەرگرتبێت، چونکە مەرجێکی بنەڕەتییە لە وەرزی حەجی ئەمساڵدا.\nدەشڵێت، دەبێت لیژنەی ڤاکسینەکانی دژە کۆرۆنا بەشداری لە وەرزی حەج و عەمرەدا بکەن و ئامادەییان هەبێت.\nپێشتر، کامەران عەلی بەڕێوەبەری حەج و عەمرەی سلێمانی رایگەیاند، ئەو گرێبەستانەی بۆ حەج و عەمرە لە نێوان کۆمپانیاکانی هەرێم و وڵاتی سعودیە واژۆکرابوون هەڵوەشێندراونەتەوە. هاوکات، هیچ کۆمپانیایەکیش نە لە عێراق و نە لە هەرێم ڤیزایان وەرنەگرتووە.\nدیوارێک بەسەر منداڵێکدا روخا و گیانی لەدەستدا\nئاماژەی بەوەشدا، بەهۆی توندترکردنی رێکارەکانی خۆپارێزی و گرانی تێچوونی حەج و عەمرەوە و ماوەی کەمی مانەوەی حاجیان و عەمرەکاران لە شاری مەکە و مەدینە و شوێنە پیرۆزەکان، خەڵکی بەگشتی خواستی لەسەر جێبەجێکردنی ئەو مەراسیمانە کەمبووەتەوە و تا ئێستاش هیچ کۆمپانیەک نەهاتوونەتە لامان تا رێکارە یاساییەکانیان تەواوبکەن و کارەکانیان بۆ ڕایبکرێت و ئامادەکاری بکەن.\nئەمە لەکاتێکدایە بەهۆی سەرهەڵدان و بڵاو بوونەوەی ڤایرۆسی کۆرۆناوە ئەنجامدانی فەریزەی حەج راگیراوە، ئەگەرچی سعودییە ساڵی رابردوو رێگەیدا هاوڵاتیانی وڵاتەکەی بە رێژەیەکی دیاری کراو و بە گرتنەبەری رێکارە خۆپارێزییەکان هەردوو مەراسیمی حەج و عەمرە ئەنجامبدەن.


ANF | پارتە کوردیەکانی باکووری کوردستان: ئێمە دەبێت لە دژی داگیرکاری ڕاپەڕین\nدووشه‌ممه, 27 Jan 2020\nپارتە کوردیەکانی باکووری کوردستان: ئێمە دەبێت لە دژی داگیرکاری ڕاپەڕین\nهەدەپە و پارتە کوردییەکانی باکوری کوردستان ئەوەیان خستەڕوو کە هێرشەکانی دەوڵەتی تورکیا داگیرکارییە و داوایان لە ڕێکخراوە نێوەدەوڵەتییەکان کرد کە پێش بە داگیرکارییەکانی تورکیا بگرێت.\nچوارشه‌ممه, 7 Aug 2019, 17:23\nئەمڕۆ ژمارەیەک لە پارتە کوردییەکانی باکوری کوردستان لە دژی هێرشی داگیرکاری بۆ سەر باشوری کوردستان و هەڕەشەی هێرش کردن بۆ سەر باکور و ڕۆژهەڵاتی سوریا لە ئامەد بە شێوەیەکی هاوبەش ڕاگەینراوێکیان بڵاوکردەوە و بانگیانکرد کە کێشەکان لە ڕێگەی دیالۆگ و دانوستانی ئاشتیانەوە چارەسەر بکرێت.\nئەو پارتانەی ناویان لە ڕاگەیەندراوە هاوبەشەکەدا هاتووە بریتین لە 'کۆنگرەی جڤاکی دیموکراتی- کەجەدە، پارتی دیموکراتی گەلان- هەدەپە، پارتی هەرێمە دیموکراتییەکان- دەبەپە، پارتی سۆسیالیستی بندەستان، کۆمەڵەی کوردی دیموکراتی و شۆڕشگێر، پارتی مرۆڤ و ئازادی، پارتی کۆمۆنیستی کوردستان، پلاتفۆرمی دیموکراتەکانی کورد، پارتی ئازادی، پارتی دیموکراتی کوردستان- تورکیا.\nئەو پارتانەی ناویان هاتووە دژی ئۆپەراسیۆنەکانی دەوڵەتی تورک لەسەر سنوور بەناوی "چنگ" و هەروەها هەوڵدان بۆ ئۆپەراسیۆن لە هەرێمەکانی باکور و ڕۆژهەڵاتی سوریا لە ڕاگەیەندراوە هاوبەشەکەیاندا کە لەلایەن ئۆزجان کارداش ئەندامی پارتی دیموکراتی کوردستان- تورکیا، و لە ناوەندی "کۆمەڵەی ڕۆژنامەگەری گونەی دۆگ" لە ئامەد خوێندرایەوەو تێیدا هاتووە:"داگیرکاری ئێران و تورکیا لە هەرێمی کوردستان و ڕۆژئاوای کوردستان بەرفراوان و قووڵتر دەبێت، بە تایبەت ئۆپەراسیۆنەکانی سوپای تورک کە لە ساڵی ١٩٨٠ـەوە بە بیانوی "هۆکاری ئاسایشی" ئەنجام دەدرێت، هیچ پەیوەندییەکیان لەگەڵ ئاسایشەوە نییە و کێشەی کورد قووڵتر دەکاتەوە، لە دامەزراندنی کۆماری تورکیاوە تا ئێستا کێشەی کورد بە سیاسەتی ئاسایشی چارەسەر نەبووە و نابێت".\nلە بەردەوامی ڕاگەیەندراوەکەدا هاتووە: ماوەیەکی درێژە سوپای تورک لە هەرێمەکانی ژێر دەسەڵاتی هەرێمی کوردستان ئۆپەراسیۆنی سەربازی لە دەرەوەی یاسا نێودەوڵەتییەکان ئەنجام دەدات، تورکیا و ئێران ساڵانە لە باشور و ڕۆژئاوای کوردستان بەردەوامن لە هێرشەکانیان، چونکە لە بە دەوڵەتبوونی کورد دەترسن، مافی گەلی کوردە کە وەک هەموو نەتەوەیەک پێگەی سیاسی خۆی بەپیی خواستی خۆی دروست بکات، ئاشکرایە کە کێشەی تورکیا نە ئاسایشی سنوورەکان و نە ناوچەی ئارامە، ئەگەر وابوایە پێشنیاری گەشتی هاوبەشی سەرسنوورەکانی قبوڵ دەکرد، تورکیا ئەندامی ناتۆیە و پاراستنی سنوورەکانی لەژێر بەرپرسیارییەتی ناتۆدایە، بۆیە تورکیا کێشەی ئاسایشی سنووری نییە، تورکیا لەسەر هێڵی عەفرین-قامشلۆ-شەنگال حیسابی داگیرکاری مایندە دەکات، ئەو ئۆپەراسیۆنانەی دەکرێن تەنیا سەربازی نیین، ڕاستەوخۆ داگیرکارین.\nبنکەی سەربازی نیشانەی داگیرکاریی هەنیشەیی "مایندەیە"\nلە بەردەوامی ڕاگەیەندراوەکەدا هاتووە: پلانسازی، کۆکردنەوەی سوپا لەسەر سنوور و دەرەوەی سنوور و دروستکردنی بنکەی سەربازی و کردەوەی عەفرین- شەهبا- خواکورک نیشانەی داگیرکاریی هەمیشەییە، ئێرانیش هەر ئەو کردەوەیە لە هەرێمی کوردستان و ڕۆژئاوا پێشدەخات، دانیشتوانی کامپی مەخمور لەژێر چاودێری نەتەوە یەکگرتووەکاندا لەژێر فشار و چاودێری ئەو هێزانەیە.\nلە بەردەوامی ڕاگەیەندراوە هاوبەشەکەدا داواکارییەکان لە چوارچێوەی ئەم خاڵانەی خوارەوە خراونەتەڕوو:\n١- ئێمە داگیرکارییەکانی دەوڵەتی تورک و دەوڵەتی ئێران لە هەرێمی کوردستان و ڕۆژئاوای کوردستان شەرمەزار دەکەین، پێویستە کۆتایی بەو داگیرکارییانە بێت و سەربازەکان بکشێنەوە، شەڕ و داگیرکاری چارەسەر نییە، داوایان لێدەکەین کە کێشەکان بە زمانی دیموکراتی و ئاشتیانە لەگەڵ بەردەنگی کوردستانی چارەسەر بکرێن، دەست لەو ڕێ و ڕێبازانە هەڵبگیرێت کە تاقیکراونەتەوە و ئەنجامیان لێوەرنەگیراوە.\nبانگەوازی دەکەین کە هەموو هێزە کوردستانییەکان لەم بابەتەدا هەستیار بن و هاوکاری چەسپاندنی مافی دەستووری هەرێمی کوردستانی ئازاد بن، هاوکار بن لە بەجێهێنانی ئاسایشی هاوڵاتیان و پاراستنی خاکی وڵات.\n٢- داوا لەنەتەوە یەکگرتووەکان، ناتۆ، کۆنسەی ئەوروپا، کۆمیسیۆنی یەکێتی ئەوروپا و ڕێکخستنەکانی نێودەوڵەتی دەکەین، هۆشیاری بدەنە ئەوانەی دەیانەوێت هێڵی هەرێمی کوردستان و ڕۆژئاوا داگیر بکەن، با تێیانبگەینن کە ئەو کێشانەی هەیە تەنیا لە ڕێگەی ئاشتیانە و دیموکراتییەوە دەتوانێت چارەسەر بکرێت، بەو شێوەیە داوای هاوکاریتان لێدەکەین.\n٣- داوا لە گەلانی ئێران، تورکیا، گەلانی هەرێمەکە، کەسانی دیموکرات و ڕای گشتی دەکەین کە لە بەرامبەر ئەم هەولە داگیرکارییانە بڵێن: "نا بۆ شەڕ و داگیرکاریی".\n٤- داواش لە گەلەکەمان دەکەین کە خاوەنداری لە دەستکەوتەکانی هەر چوارپارچەی کوردستان بکەن، لە بەرامبەر کێشەکاندا دەست لە بەرژەوەندی حیزبی هەڵگرن و بەرژەوەندی کوردستانی لەبەر چاو بگرن، ئەگەر ئێمە بە چاوێکی کوردستانی خاوەنداری لە دەستکەوتەکانی هەر چوارپارچەی کوردستان نەکەین، هەموومان تووشی شکست دەبین، ڕۆژ ڕۆژی خاوەنداری لە دەستکەوتەکانی هەر چوارپارچەی کوردستانە، ڕۆژی ئەوەیە کە بۆ دەستکەوتەکانی هەر چوار پارچەی کوردستان بڵێن: "هی ئێمەیە".\n٥- داواکارین لە ڕاگەیاندنی کوردی؛ لەم قۆناغە هەستیارەدا دەست لەئاڵۆزترکردنەوەی کێشەی نێوان پارتە کوردییەکان هەڵگرن.\nلە بەرامبەر هەڕەشەی "یان ناوچەی ئارام یان وەک مەغۆلەکان ئاگر لەهەر شوێنێک بەردەدەین"، بە زیهنییەتێکی کوردستانی خاوەنداری لە دەستکەوتەکانی کوردستان بکەن، ڕاگەیاندنی کورد پێویستە هەوڵبدەن کێشەکان بچووک بکەنەوە نەک گەورەیان کەنەوە.\n٦- لە پێنجەمین ساڵوەگەڕی کۆمەڵکوژی ئێزدییەکانی شەنگال بڕیاری پەرلەمانی کوردستان کە ڕۆژی سێی ئابیان وەک ڕۆژی کۆمەڵکوژی ئێزدیان ناسی، واتەدار دەبینین و سڵاوی لێدەکەین.\nناوی ئەوپارتانەی کە بەیاننامەکەیان واژۆ کردووە:\nپارتی هەرێمی دیموکرات (DBP)\nشۆڕشگێڕی دیموکرات (DDKD)\nکۆنگرەی کۆمەڵگای دیموکرات (DTK/KCD)\nپارتی دیموکراتی گەلان (HDP)\nپارتی مرۆڤ و ئازادی (PİA)\nپارتی کۆمۆنستی کوردستان (KKP)\nپلاتفۆرمی دیموکراتی کورد(PDK)\nپارتی دیموکراتی کوردستان - تورکیا (PDK-T) .\nکۆڵانەکانی سلێمانی بە وێنەی ئۆجالان ڕازێندرانەوە\nحەلەب: کۆبانێ سەرەتای کۆتایی داعش بوو\n'جەنگی حەفتانین ترسی دڵی داگیرکەرانە'\nڕێگە نادرێت هاوکاری بگەیەندرێتە زیانلێکەوتووانی بومەلەرزەکەی خارپێت\nوڵاتپارێزی کورد مەتین تۆپچوو ژیانی لەدەستدا\nگروپەکانی نزیک لە ئێران هەڕەشە لە ئەمریکا دەکەن\nلە بەغدا ٤ کارمەندی هاوکاری مەسیحی ڕفێنران\nتەمەللی: پێویستە ئۆجالان بخوێنینەوە و بەو شێوەیە بیر بکەینەوە\nبوڵدان: یان دیموکراسی، یان فاشیزم


ئەمڕۆ بۆ ئێران رۆژێكی گرنگ بوو، سزای ئەنجومەنی ئاسایشی نێودەوڵەتی كۆتایی هات، ئێران ئیتر دەتوانێت هەم چەك بكڕێت‌و هەم بیفرۆشێت، ئێرانی چەك لە كێ دەكڕێت‌و چەكی خۆی بە كێ دەفرۆشێت، لەم راپۆرتەدا وردەكاری زیاتر بخوێنەرەوە.\nئەمڕۆ ماوەی ئەو سزایە كۆتایی هات كە مانگی ئازاری 2007وە ئەنجومەنی ئاسایشی نێودەوڵەتی بەسەر ئێرانیدا سەپاند‌و بەپێی سزاكە هاوردەكردن‌و هەناردەكردنی چەكی لە ئێران قەدەغەكرد.\nساڵی 2015، ئێران رێككەوتنی ئەتۆمی لەگەڵ وڵاتانی زلهێز (5+1) ئیمزا كرد، بەپێی ئەو رێككەوتنە رێگە بە ئێران درا دوای پێنج ساڵ لە رێككەوتنەكە چەكی كلاسیكی بكڕێت، واتا لە رۆژی 18ی ئۆكتۆبەری 2020وە كە دەكاتە ئەمڕۆ، هەروەها رێككەوتنەكە دەڵێ دوای هەشت ساڵ لە رێككەوتنەكە قەدەغە لەسەر موشەكی ئێران‌و پرۆگرامەكەی هەڵدەگیرێت واتا لە ساڵی 2023.\nسەرباری ئەوەی لە ساڵی 2018وە ئەمریكا لە رێككەوتنی ئەتۆمی یاخود ئەوەی ئێرانییەكان ناویان لێناوە "برجام" كشاوەتەوە، بەڵام هێشتا رێككەوتنەكە بەركارە، چاودێرانی نێودەڵەتی دەڵێن مانەوەی ئێران لەناو رێككەوتنەكەی دوای كشانەوەی ئەمریكا، تەنیا لەبەر ئەوە بوو ئەنجومەنی ئاسایشی نێودەوڵەتی ئەو سزایەی لەسەر هەڵگرێت.\nلە چەند مانگی رابردوودا ئەمریكا هەوڵیدا پشتیوانی نێودەوڵەتی كۆبكاتەوە بۆ درێژكردنەوەی سزاكەی ئەنجومەنی ئاسایش لەسەر ئێران، بەڵام لەمەدا سەركەوتوو نەبوو، روسیا‌و چین كە خاوەنی كورسی هەمیشەین لە ئەنجومەنی ئاسایشی نێودەوڵەتی، لەگەڵ درێژكردنەوەی سزاكەدا نەبوون.\nگۆڤاری "ئیكۆنۆمیست"ی بەریتانی دەڵێ:" جبەخانەی ئێران لە تانكی بەریتانی‌و كۆپتەری ئەمریكی كۆن پێكدێت، ئەم چەكانە ئێستا لە خۆرئاوا خراونەتە ناو مۆزەخانەوە" واتا چیتر مۆدێلیان بەسەرچووە.\nبەپێی قسەی ئەو گۆڤارە، ئێران لە جەنگی هەشت ساڵەدا لەگەڵ عێراق، زیاتر لە "یەك لەسەر سێ"ی جبەخانە سەربازییەكەی لەدەستداوە، ئێستا كە سزای نەتەوە یەكگرتووەكانی لەسەر هەڵگیراوە، ئیتر ئێران دەتوانێت چەكی نوێ بكڕێت.\nرۆژی چوارشەممەی رابردوو، دوای كۆبونەوەی حكومەت، حەسەن رۆحانی سەرۆك كۆماری ئێران پیرۆزبایی لە خەڵكی وڵاتەكەی كرد بەبۆنەی كۆتایهاتنی وادەی سزاكەی نەتەوە یەكگرتووەكان لەسەر ئێران‌و ئەمەی بە رۆژێكی نیشتمانی لە مێژووی وڵاتەكەی‌و سەركەوتن بەسەر ئەمریكادا وەسفكرد.\nئێستا ئێران ئیتر دەستكراوەیە لەوەی چەك بكڕێت، بەڵام هێشتا دەرفەتەكە بۆ تاران سنوردارە، چونكە:\n• ئێران لەناو كێشە دارایی‌و قەیرانێكی ئابوریدایە، ئەمە وادەكات نەتوانێت بڕێكی زۆری پارە بۆ كڕینی چەك خەرج بكات.\n• لەلایەكی ترەوە، هێشتا سزا تاكلایەنەكانی ئەمریكا لەسەر ئەو كۆمپانیایانەی كە چەك بە ئێران دەفرۆشن، بەردەوامە، ئەمەش هەندێك كێشە بۆ ئێران دروست دەكات.\n• هاوكات ئێران خۆشی نایەوێت دوای هەڵگرتنی سزاكەی ئەنجومەنی ئاسایش بەشێوەیەكی خێرا هەموو جۆرە چەكێك بكڕێت، بەرپرسان دەڵێن دەیانەوێت پشت بە بەرهەمی ناوخۆی چەك ببەستن‌و ئەگەر پارەیەكیش لەو بوارەدا خەرج بكەن دەبێت بۆ كڕینی تەكنەلۆژیای نوێی پەرەپێدانی پیشەسازی چەكی خۆماڵی بێت، بەتایبەتیش لە بواری بەرگری ئاسمانیی‌و دەریایی، نەك تەنیا كڕینی چەك.\nبەرپرسانی ئێرانی پێیانوایە ئەگەر بیانەوێت چەك بكڕین، سزا تاكلایەنەكانی ئەمریكا ناتوانن رێگر بن، چونكە ئێران پێشتر سیستمی بەرگری (ئێس 300)ی لە روسیا كڕیوە‌و ئێستاش دەتوانێت سیستمی (ئێس 400) بكڕێت.\nئەولەویەتی ئێران بۆ كڕینی چەك دوای هەڵگرتنی سزاكەی ئەنجومەنی ئاسایشی نێودەوڵەتی دەبێت پۆشتە‌و پەرداخكردنی هێزی ئاسمانی بێت، فڕۆكەكانی سوپای ئێران بەشێكی زۆریان تەمەنیان (40 ساڵ) زیاترە‌و پێویستیان بە نوێكردنەوەیە.\nسەرباری ئەمە، ئەو فڕۆكانەی كە ئێران خۆی دروستیكردوون لەوانە ( كەوسەر، ساعیقە، قاهر 313) ئەو توانا جەنگییەیان نییە كە لەبەرامبەر فڕۆكەیەكی نوێدا مانۆڕ بكەن.\nئێستا كە سزاكەی ئەنجومەنی ئاسایش وادەكەی كۆتایی هات، هەریەكە لە روسیا‌و چین چاویان لەوەیە چەك بە ئێران بفرۆشن، چاودێران دەڵێن ئێران دەتوانێت چەكی نوێ بە نرخێكی هەرزانتر بكڕێت، ئەگەر بتوانێت لەو بوارەدا جۆرێك لە ركابەرێتی لەنێوان روسیا‌و چیندا دروست بكات.\nهەندێك لە چاودێرانی سیاسی پێشبینی دەكەن، روسیاو چین بكەونە ركابەرێتی یەكتر بۆ ئیمزاكردنی رێككەوتنی فرۆشتنی چەك بە ئێران، بەڵام رەنگە زۆر دوریش نەڕۆن‌و چاوەڕێی دەرەنجامی هەڵبژاردنی سەرۆكایەتی ئەمریكا بكەن، سەرباری ئەمە هەردوو وڵات بەرژەوەندی ئابوری گەورەیان لەگەڵ هەندێك لەو وڵاتانی تری ناوچەكەدا هەیە كە خۆشحاڵ نین بەوەی ئێران چەكی نوێی دەستبكەوێت.\nئەو چەكانەی كە ئێران لە لیستی خۆیدا دایناون بۆ ئەوەی دوای هەڵگرتنی سزاكە بیانكڕێت، بریتین لەم چەكانە:\n• فڕۆكەی (سوخۆ سو 30)ی روسی\n• تانكی (تی-90)\n• موشەكی سیزلر-ی هێزی دەریایی روسیا\n• فڕۆكەی (جی- 10)ی چینیی\nهەڵگرتنی سزاكەی ئەنجومەنی ئاسایشی نێودەوڵەتی لەسەر ئێران تەنیا كڕینی چەك ناگرێتەوە، بەشێكی تری سزاكە تایبەت بوو بە هەناردەكردنی چەك.\nنەیارانی ئێران لەناوچەكە لەوانە سعودیە‌و ئیسرائیل دەڵێن ئێران هەر لە سەرەتاوە پابەندی ئەم بڕگەیەی سزاكەی ئەنجومەنی ئاسایش نەبووە، چونكە بەردەوام چەكی ناردووە بۆ هاوپەیمانەكانی لە یەمەن‌و لوبنان لەمەدا مەبەستیان لە حوسییەكان‌و حزبوڵایە.\nبۆ ئێران بابەتەكە لەمە فراوانترە، بەرپرسانی تاران باسلەوە دەكەن پیشەسازی سەربازییان گەشەی كردووە‌و كاتی ئەوە هاتووە بیفرۆشن بە وڵاتانی دەرەوە، لەوانە پیشەسازی موشەكیی‌و فڕۆكەی بێ فڕۆكەوان‌و ئۆتۆمبیلی سەربازیی‌و بەلەمی تیژڕە.\nلەم بوارەشدا ئێران كڕیاری تایبەتی خۆی هەیە، لەوانە سوریا، عێراق، ئەفغانستان‌و ڤەنزەوێلا، هەڵبەت دەبێت كڕینی چەك لەلایەن ئەم وڵاتانەوە لە ئێران بەشێوەیەكی نهێنی بێت‌و بەدوربگیرێت لە فشارەكانی ئەمریكا.\nپارتی دوو بەڵێن و یەكێتی پێنج بەڵین و گۆڕان دوو بەڵێنی جێبەجێكردووە


هه‌ڵمه‌ته‌کانی هه‌ڵبژاردن بۆ ناساندن یان بۆ ناوزڕاندن\nهه‌ڵمه‌ته‌کانی هه‌ڵبژاردنی هه‌رێمی کوردستانی عێراق له نێو که‌شێکی ناکۆکی و بێ متمانه‌یی سیاسی نێوان لایه‌نه سیاسیه‌کان ده‌ستپێده‌کات.\nچاودێر له‌و بڕوایه‌دان ده‌ستوری هه‌رێم، یاسای سه‌رۆکایه‌تی هه‌رێم، داهاته‌کانی هه‌رێم، کاراکردنی په‌رله‌مانی هه‌رێم و دامه‌زراوه‌کانی تری حکومه‌ت و سه‌روه‌ری یاسا و دابینکردنی خزمه‌تگوزاریه بنچینه‌ییه‌کان پێده‌چێت ببنه بابه‌ته سه‌ره‌کیه‌کانی ئه‌م هه‌ڵمه‌تانه‌ی هه‌ڵبژاردن، به پێچه‌وانه‌ی هه‌ڵمه‌ته‌کانی پێشووتره‌وه.\nبه پێداچونه‌وه به هه‌ڵمه‌ته‌کانی پێشتر له هه‌رێم کراون ده‌سبه‌جێ ده‌رده‌که‌وێت نه‌ک ته‌نها هه‌ر لایه‌نه‌کان، به‌ڵکو کاندیده‌کانیش به‌گشتی هێنده‌ی ئه‌وه‌ی قسه‌یان له‌سه‌ر که‌سێتی یه‌کتر کردووه و هه‌وڵی شکاندنی یه‌کتریان داوه هێنده کار و قسه‌یان له‌سه‌ر به‌رنامه‌کانی کار نه‌کردووه بۆ ئه‌و چوار ساڵه‌ی نوێنه‌رایه‌تی کردن.\nئاڵا له‌تیف نوسه‌ر و ڕۆژنامه‌وان له ڕۆژنامه‌ی هاوڵاتی ده‌ڵێت به دووری نازانێت له هه‌ڵمه‌ته‌کانی ئه‌مساڵی هه‌ڵبژاردندا هه‌مان شێوازی هه‌ڵمه‌ته‌کانی پێشوو دووباره ببێته‌وه.\nئاڵا له‌تیف ده‌شڵێت هیچ گومانێکی نییه له‌وه‌ی هه‌ڵمه‌ته‌کانی هه‌ڵبژاردن گرنگی خۆی ده‌بێت به‌ڵام وه‌ک ده‌ڵێت خاڵی گرنگتر ئاستی هوشیاری ده‌نگده‌رانی هه‌رێمه کاتێک ده‌چنه سه‌ر سندوقه‌کانی ده‌نگدان و زانینی ئه‌وه‌ی چ به‌رپرسیارێتیه‌کیان له‌سه‌ره کاتێک نوێنه‌رانی خۆیان هه‌ڵده‌بژێرن.\nبۆ هه‌ڵبژاردنه‌که‌ی 21 ی نۆ ، دوو هاوپه‌یمانه ستراتیژیه‌که‌ی هه‌رێم که بۆ زیاتر له 20 ساڵ فه‌رمانڕه‌وایه‌تی هه‌رێمیان ده‌کرد، به لیستی جیا به‌شداری هه‌ڵبژاردن ده‌که‌ن و له هاوپه‌یمانه‌وه ده‌بنه ڕکابه‌ری یه‌کتر. ئه‌مه‌ش وه‌ک عه‌داله‌ت عه‌بدوڵا، سه‌رنوسه‌ری گۆڤاری واڵا پرێس ده‌ڵێت گه‌رم و گوڕیه‌کی زۆر ده‌دات به هه‌ڵمه‌ته‌کانی هه‌ڵبژاردن.\nسه‌رنوسه‌ری واڵا پرێس ده‌شڵێت له‌و بڕوایه‌دایه له هه‌ڵمه‌ته‌کانی ئه‌مساڵی هه‌ڵبژاردندا جیاوازی ئاستی ئازادی و گه‌رم و گوڕی هه‌ڵبژاردنه‌کان دروست ببێته‌وه وه‌ک جاره‌کانی پێشوو.\nزۆرێک له چاودێر له‌و بڕوایه‌دان پێویسته که‌ناڵه‌کانی ڕاگه‌یاندن ڕۆڵیان هه‌بێت و به‌شداربن له ڕه‌خساندنی ژینگه‌یه‌کی هێور و ئارام له‌م هه‌ڵمه‌تانه‌ی هه‌ڵبژاردندا، به‌ڵام وه‌ک دکتۆر ئیبراهیم سه‌عید، پسپۆڕی میدیا له زانکۆی سلێمانی ده‌ڵێت ده‌شێت که‌م ئه‌زموونی ده‌زگاکانی ڕاگه‌یاندن له ڕووماڵکردنی ئه‌م جۆره هه‌ڵمه‌تانه‌دا یه‌کێک بێت له‌و هۆکارانه‌ی ده‌زگاکانی ڕاگه‌یاندن ده‌که‌وێته هه‌ڵه‌وه.\nدکتۆر ئیبراهیم سه‌عید ده‌شڵێت لێره‌دا پێویسته کۆمیسیۆن هه‌نگاوی ڕژد بگرێته به‌ر به‌رامبه‌ر هه‌ر پێشێلکاریه‌ک له هه‌ڵبژاردندا بکرێت.\nوه‌ک دکتۆر کامه‌ران به‌رواری، مامۆستا له زانکۆی دهۆک ده‌ڵێت له پێش ده‌ستپێکردنی هه‌ڵمه‌ته‌کانی هه‌ڵبژاردنه‌وه له پارێزگای دهۆک وه‌ک ده‌ڵێت سنور دانان و گێرمه و کێشه دروست بوون.\nدکتۆر به‌رواری ده‌شڵێت کێشه‌که له‌وه‌دایه پێشتر پارتی چاره‌سه‌ری دیموکراتی باره‌گای له‌و ده‌ڤه‌ره نه‌بووه و ده‌شڵێت ئه‌و جۆره ڕه‌فتارانه لایه‌نه‌کانی تریش ده‌گرێته‌وه.\nله هه‌موو لیسته به‌شداربووه‌کانی ئه‌م هه‌ڵبژاردنه‌ی 21 ی 9 ی په‌رله‌مانی هه‌رێمدا لایه‌ن و قه‌واره سیاسیه‌کان ژنانیشیان کاندید کردووه. به‌ڵام ئاڵا له‌تیف له ڕۆژنامه‌ی هاوڵاتی ده‌ڵێت ئه‌وه گرنگ نییه به ژماره چه‌ند له خانمان کاندید کراون بۆ ئه‌م هه‌ڵبژاردنه.\nکۆمیسیۆنی باڵای هه‌ڵبژاردنه‌کان داوای له هه‌موو لایه‌نه‌کانی به‌شدار له‌م هه‌ڵبژاردنه‌ی هه‌رێم کردووه تا هه‌ڵمه‌ته‌کانی هه‌ڵبژاردن به هێوری و دوور له ناوزڕاندن به‌ڕێوه‌به‌رن و بۆ ئه‌و مه‌به‌سته‌ش ڕێنومایی نوێی ده‌رکردووه بۆ ئه‌م هه‌ڵمه‌تانه‌ی هه‌ڵبژاردن و لیژنه‌یه‌کی تایبه‌تی پێکهێناوه بۆ چاودێری کردنی هه‌ڵمه‌ته‌کانی هه‌ڵبژاردن به‌ڵام وه‌ک کۆمیسیۆن خۆی ده‌ڵێت بودجه‌ی بانگه‌شه‌کردنی هه‌ڵبژاردنی بۆ هیچ لایه‌ن و قه‌واره و کاندیدێکی ئه‌م هه‌ڵبژاردنه دابین نه‌کردووه.\nڕاپۆرتی هه‌ڵمه‌ته‌کانی هه‌ڵبژاردن بۆ ناساندن یان بۆ ناوزڕاندن


کوردیپێدیا - سەریاس ئەحمەد\n👫 سەریاس ئەحمەد | پۆل: کەسایەتییەکان | زمانی بابەت: 🏳 کوردیی ناوەڕاست\n4 دەنگ 4 ⭐\nلە 01-03-198101-03-1981 لە گوندی دەربەندفەقەرەدەربەندفەقەرە لە دایکبووە.\nقۆناغەکانی خوێندنی لە شاری سلێمانیسلێمانی تەواوکردووە، دەرچووی زانکۆی سلێمانیزانکۆی سلێمانی کۆلێژی زمان بەشی کوردی ساڵی 2007، ئێستا مامۆستای زمانی کوردیزمانی کوردییە، لە ناوچەی شارباژێڕشارباژێڕ.\nئەندامی کارای رێکخراوی کوردیپێدیارێکخراوی کوردیپێدیا و پەیامنێری کوردیپێدیایە لە سلێمانی.\nبەرپرسی لقی سلێمانی کوردیپێدیایە.\n#01-03-1981 | #دەربەندفەقەرە | #سلێمانی | #زانکۆی سلێمانی | #زمانی کوردی | #شارباژێڕ | #رێکخراوی کوردیپێدیا |\n1. 👁 هایکیست\n1. 👁 نامەکانی ڤیان جاف بۆ گەلی کورد لە باکور و باشور\n2. 👁 یانەی شیعری هایکوی کوردی\n1. 👁 شهدائنا في حرب ضد الدولة الاسلامية - داعش، الطبعة 1\n1. 👁 01-03-1981\n1. 👁 ڤیان جاف - ڤیان سۆران\n1. 👁 دارشکێن\n2. 👁 کاری ناتەواو لە زمانی کوردیدا، (کاری چاوگی بوون)\n1. 👁 چوار برای گوندی دەربەندفەقەرە، ساڵی 1985\n2. 👁 چوار پیاوی دەربەندفەقەرەیی ساڵی 1972\n3. 👁 چەند پیاوێکی گوندی دەربەندفەقەرە، لەکاتی بەخێرهاتنی میواندا، لە حەفاتاکانی سەدەی ڕابردوودا\n4. 👁 خولی تۆپی پێی قوتابخانەی هەرمنی بنەڕەتی ساڵی 2009\n5. 👁 سێ پیاوی دەربەندفەقەرەیی لەکاتی ئەسپسواریدا، ساڵی 1972\n1. 👁 جێناوی نیشانە لە زمانی کوردیدا\n2. 👁 جێناوی کەسیی لکاو لە شێوەزاری کرمانجی ناوەڕاستی زمانی کوردیدا\n3. 👁 شیکردنەوەی زاراوەی (ڕەقیب)\n4. 👁 هاوەڵکار\n1. 👁 تۆفیق حسەین قادر دەربەندفەقەرەیی\n2. 👁 سروشت بەکر ئەحمەد\n3. 👁 میرخان فەرەیدون ئەحمەد\n📅 رۆژی لەدایکبوون: 01-03-1981\n🎓 جۆری خوێندن: 🏳 ئەدەبی کوردی\n👫 جۆری کەس: 🌐 زمانەوان\n🎓 زانکۆ: زانکۆی سلێمانی\n♕ وەزارەتەکانی باشوور (هەرێم): وەزارەتی پەروەردە\n➕ ئەم بابەتە لەلایەن: (مانو بەرزنجی)ەوە لە: Jun 30 2015 4:37AM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Jun 20 2020 9:16AM باشترکراوە\n👁 ئەم بابەتە 32,902 جار بینراوە\nخۆشحاڵین بە هاوسەرگیریی هاوکاری کارای کوردیپێدیا، مامۆستا سەریاس ئەحمەد و خاتوو سروشت.. بەهیوای بەختەوەرییانین..\nMar 25 2017 1:22PM\n📷 فایلی وێنە 1.0.1 82 KB Jun 30 2015 4:37AM مانو بەرزنجی


بەگوێرەی چەند بەڵگەیەک کە دەست ناس کورد کەوتووە، هێشتا حکومەتى عێراق دانانى سیستمى پاتریۆتى ئەمریکاى لەعێراق قبوڵ نەکردووە و عەبدولمەهدیش لەکاردانەوەکانى ئەو کارە دەترسێت.\nبەڵگەنامه‌كان ئەوە دەسەلمێنن کە ئەمریکا بە فەرمی داوای دانانی سیستمی بەرگریی پاتریۆتی لە عێراق کردووە و چۆنیەتى داواکارى ئەمریکا لەعێراق لەبارەى کاروبارەکانى جێگیرکردنى سیستمەکە لەبنکەى سەربازى عەین ئەسەد و هەولێر ئاشکرا دەکات، ئەوەش بۆ پاراستنی بنکەکانی لە دوبارەبونەوەى هێرشە موشەکییەکان بەتایبەت لەلایەن ئێرانەوە.\nبەگوێره‌ی ئەو بەڵگەنامانە عادل عەبدولمەهدى، سەرۆکوەزیرانى کاربەڕێکەری عێراق داواى ڕونکردنەوەى زیاترى لەمارک ئیسپەر، وەزیرى بەرگرى ئەمریکا کردووە لەسەر وردەکارى ئەو پرسە و چۆنیەتى کاردانەوە و شوێنەوارەکانى بەسەر عێراقەوە.\nئەوە لەکاتێکدایە پێشتریش چەندین بەرپرسى سەربازیی ئەمریکا پێداگریان لەجێگیرکردنى سیستمەکە لە عێراق کردەوە ئەوەش لەپێناو دورخستنەوەى مەترسى و ئەگەرى هێرشە موشەکییەکانى ئێران بۆ سەر هێزەکانى ئەمریکا لەعێراق و هەرێمى کوردستان.\nلەسەرەتاى ئەم مانگەشەوە مەسرور بارزانى، سەرۆکى حکومەتى هەرێمى کوردستان لەچاوپێکەوتنێکیدا لەگەڵ کەناڵێکى فەڕەنسیدا ڕایگەیاند، ئەمریکا بۆ مۆڵەت وەرگرتن بەمەبەستى دانانى سیستمى بەرگریى پاتریۆت داواکارى خستووەتە بەردەم حکومەتی عێراق و بۆ دانانى سیستمەکەش لەهەرێمى کوردستان هیچ لارییەکیان نیە گەر بەغدا ڕەزامەندى پیشان بدات.\nڕێکارەکانی ئەمریکا بۆ دانانی ئەو سیستمە دژە موشەکییە لە عێراق و هەرێم دواى هێرشە موشەکییەکانى ئێران بۆ سەر چەند بنکەیەکى هێزەکانى ئەمریکا لەمانگى کانونى دووەمى ئەمساڵەوە هات لەتۆڵەکردنەوەى کوشتنى قاسم سولەیمانیدا، بەرپرسانى ئەمریکا سورن لەسەر دانانى سیستمى پاتریۆتى بەرگرى ئاسمانى ئەمریکا بۆ پاراستنى هێزەکانی لەعێراق و هەرێمى کوردستاندا.